open-index/open-wikipedia-markdown huggingface dataset:
കാട്ടു പിലിഗിരിയൻ

കേരളതദ്ദേശവാസിയായ ഒരു തവളയാണ് **കാട്ടു പിലിഗിരിയൻ** അഥവാ **Forest Torrent Frog (Forest Dancing Frog). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വസ്തുതകൾ അപര്യാപ്തമായ സ്പീഷിസുകൾ എന്നാണ്.

## അവലംബം

* Biju, S.D., Dutta, S. & Ravichandran, M.S. 2004.  Micrixalus silvaticus.   2006 IUCN Red List of Threatened Species.   Downloaded on 23 July 2007.

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
സ്വർണ്ണ കുറുവായൻ

പശ്ചിമഘട്ടതദ്ദേശവാസിയായ ഒരു തവളയാണ് **സ്വർണ്ണ കുറുവായൻ** അഥവാ **Ornate Narrow-mouthed Frog (Ornated Pygmy Frog). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ശ്രീലങ്കയിലെ തവളകൾ
വർഗ്ഗം:നേപ്പാളിലെ ഉഭയജീവികൾ
വർഗ്ഗം:ഇന്ത്യയിലെ തവളകൾ
സി.ആർ. നാരായൺ റാവു

പ്രമുഖനായ ഒരു ഇന്ത്യൻ ജീവശാസ്ത്രകാരനും തവള ശാസ്ത്രജ്ഞനും ആയിരുന്നു **സി. ആർ. നാരായൺ റാവു (C. R. Narayan Rao)**. (15 ആഗസ്ത് 1882 &ndash; 2 ജനുവരി 1960). ഉഭയജീവികളുടെ പഠനത്തിൽ അദ്ദേഹം നൽകിയ സംഭാവനകളെ മാനിച്ച് തവള ജനുസായ റാവോർകെസ്റ്റസ് അദ്ദേഹത്തിന്റെ പേരിലാണ് അറിയപ്പെടുന്നത് .

## പശ്ചാത്തലം
കോയമ്പത്തൂരിൽ ജനിച്ച റാവു ബെല്ലാരിയിലും തുടർന്ന്, മലബാർ ക്രിസ്ത്യൻ കോളേജിൽ ജീവശാസ്ത്രവിഭാഗം തലവനായിരുന്ന പ്രൊഫസ്സർ ഹാന്റേഴ്‌സന്റെ കീഴിലും ജീവശാസ്ത്രം പഠിച്ചു. പഠനനിലവാരത്തിൽ സ്വർണ്ണമെഡൽ സ്വന്തമാക്കിയ അദ്ദേഹം ബിരുദാനന്തരബിരുദത്തിനുശേഷം അധ്യാപകയോഗ്യതയ്ക്കായുള്ള ഡിപ്ലോമ സ്വന്തമാക്കി. കോയമ്പത്തൂരും എറണാകുളത്തും പഠിപ്പിച്ചതിനുശേഷം ബെംഗളൂരു സെൻട്രൽ കോളേജിൽ ജീവശാസ്ത്രവിഭാഗം ഉണ്ടാക്കിയ അദ്ദേഹം അവിടെ അതിന്റെ തലവനായി ചുമതലയേൽക്കുകയും, 1937 -ൽ വിരമിക്കുന്നതുവരെ അവിടെ തുടരുകയും ചെയ്തു.

## സംഭാവനകൾ
ഗവേഷണഫലങ്ങൾ സർവ്വകലാശാലകളിൽ ഉപയോഗിക്കാൻ ശ്രമിച്ചതിനാൽ അദ്ദേഹത്തിന്റെ ശാസ്ത്രത്തിലും ഗവേഷണത്തിലും ഉള്ള സംഭാവനകൾ നിസ്തുലമായി പരിഗണിക്കപ്പെടുന്നു. അദ്ദേഹത്തിന്റെ ശ്രമഫലമായാണ് ഇന്ത്യൻ അക്കാഡമി ഒഫ് സയൻസസ് രൂപീകരിച്ചത്. 
തവളഗവേഷണങ്ങളിലും അവയുടെ നാമകരണത്തിലുമായിരുന്നു റാവു കൂടുതൽ ശ്രദ്ധ പതിപ്പിച്ചത്. ഉഭയജീവികളുടെ പരിണാമത്തിലേക്ക് അദ്ദേഹത്തിന്റെ ഗവേഷണങ്ങൾ കൂടുതൽ വെളിച്ചം നൽകി. രമാനെല്ല ജനുസ് അദ്ദേഹമാണ് വിവരിച്ചെടുത്തത്. റാവുവിന്റെ ബഹുമാനാർത്ഥമാണ്  റാവോർകെസ്റ്റസ് ജനുസിന് ആ പേരു നൽകിയിരിക്കുന്നത് . 1938 -ൽ ലാഹോറിൽ നടന്ന ഇന്ത്യൻ സയൻസ് കോൺഗ്രസ്സിൽ ജീവശാസ്ത്രവിഭാഗത്തിന്റെ അധ്യക്ഷൻ റാവു ആയിരുന്നു .

His account of the ovarian ovum of the slender loris was presented to the Royal Society by James Peter Hill in the latter's Croonian Lecture.

## പുസ്തകങ്ങൾ
**Notes on some south Indian Batrachia*. Records of the Indian Museum XII (1915)
**Notes on the tadpoles of Indian Engystomatidae*. Records of the Indian Museum XV (1918)
**Some new species of cyprinoid fish from Mysore*. Annals and Magazine of Natural History (1920)
**On the structure of the ovary and ovarian ovum of Loris lydekkerianus'.' Quarterly Journal of Microscopic Science LXXI (1927)
**Notes on the fresh water-fish of Mysore*. Journal of Mysore University I (with Seshachar B. R., 1927)
**Observations on the habits of the slow loris, Loris lydekkerianus*. Journal of [[Bombay Natural History Society]] XXXII (1932) 
**Tadpoles of a genus not recorded from India''. Current Science 6(9):455–456. (1938)
## അവലംബം

## പുറത്തേക്കുള്ള കണ്ണികൾ
* http://digitallibrary.amnh.org/dspace/bitstream/2246/5071/1/N2976.pdf 

വർഗ്ഗം:ജീവശാസ്ത്രജ്ഞർ
വർഗ്ഗം:കോയമ്പത്തൂരിൽ നിന്നുള്ളവർ
വർഗ്ഗം:1882-ൽ ജനിച്ചവർ
വർഗ്ഗം:1960-ൽ മരിച്ചവർ
സിഡ്നി ബ്രെന്നർ

**സിഡ്നി ബ്രെന്നർ**(born 13 January 1927) ദക്ഷിണാഫ്രിക്കൻ ജീവശാസ്ത്രജ്ഞനും 2002ലെ വൈദ്യശാസ്ത്ര നോബൽസമ്മാന ജേതാവും ആണ്. ജനിതക കോഡിന്റെ മേഖലയിലാണ് അദ്ദേഹം സംഭാവനകൾ നൽകിയത്. 
## അവലംബം

വർഗ്ഗം:ദക്ഷിണാഫ്രിക്ക
വർഗ്ഗം:ജീവശാസ്ത്രജ്ഞർ
വർഗ്ഗം:1927-ൽ ജനിച്ചവർ
തോമസ് മായോ ബ്ര്യൂവർ

**തോമസ് മായോ ബ്ര്യൂവർ** (November 21, 1814 – January 24, 1880)(**Thomas Mayo Brewer**) അമേരിക്കൻ പ്രകൃതിശാസ്ത്രജ്ഞനായിരുന്നു. പക്ഷിശാസ്ത്രത്തിലും അണ്ഡശാസ്ത്രത്തിലും പ്രത്യേക താത്പര്യമുണ്ടായിരുന്നു.
## ജീവചരിത്രം
## വ്യക്തിജീവിതം
## അവലംബം

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:പ്രകൃതിശാസ്ത്രജ്ഞർ
വില്ല്യം ബ്ര്യൂസ്റ്റർ

**വില്ല്യം ബ്ര്യൂസ്റ്റർ**(July 5, 1851 – July 11, 1919) അമേരിക്കൻ പക്ഷിശാസ്ത്രജ്ഞനായിരുന്നു. അദ്ദേഹമാണ്  അമേരിക്കൻ പക്ഷിശാസ്ത്ര യൂണിയൻ സ്ഥാപിച്ചത്. നേരത്തെ അദ്ദേഹം പ്രകൃതിസ്നേഹിയും പ്രകൃതിസംരക്ഷകനും ആയിരുന്നു. 
## അവലംബം

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:പക്ഷിശാസ്ത്രജ്ഞർ
വർഗ്ഗം:1851-ൽ ജനിച്ചവർ
വർഗ്ഗം:1919-ൽ മരിച്ചവർ
സിംഗ്രണൈസ്‌ഡ് നീന്തൽ

നീന്തൽ, നൃത്തം, ജിംനാസ്റ്റിക്‌സ് എന്നിവയുടെ ഒരു സങ്കരരൂപമാണ് **ഏകതാള നീന്തൽ.**
സംഗീതത്തിന്റെ അകമ്പടിയോടെ വെള്ളത്തിൽ പൂർണ്ണജാഗ്രതയോടെയുള്ള ചലനങ്ങളാണ് ഏകതാള നീന്തൽ.
ഏകവാദ്യം, രണ്ടു പേർ ചേർന്നുള്ള ഗാനം, മൂന്നുപേർ ചേർന്ന് ആലപിക്കുന്ന ഗാനം, സംഘം ചേർന്നുള്ള ഗാനം എന്നിവയുടെ പശ്ചാതലത്തിലാണ് ഈ മത്സരം നടക്കുക
ഏകതാള നീന്തലിന് അസാധാരണമായ ശ്വസ നിയന്ത്രണം, കൃത്യമായ സമയനിയന്ത്രണം, വഴക്കം, സഹിഷ്ണുത, കൃപ, ചാതുര്യം എന്നിവ അനിവാര്യമാണ്‌
ഒളിമ്പിക്‌സ് ഗെയിംസിൽ പുരുഷ ഏകതാള നീന്തൽ ടീമിനെ ഇതുവരെ അനുമതിയില്ല
അന്താരാഷ്ട്ര തലത്തിൽ ഫെഡറേഷൻ ഇന്റർനാഷണൽ ഡെ നാരത്തോൺ ആണ് ഏകതാള നീന്തലിന്റെ ഭരണ സമിതി

## ചരിത്രം
21ആം നൂറ്റാണ്ടിന്റെ തുടക്കത്തിൽ ഏകതാള നീന്തൽ അറിയപ്പെട്ടിരുന്നത് **വാട്ടർ ബാലറ്റ്** (**water ballet**) എന്നായിരുന്നു. 1891ൽ ജർമ്മനിയിലെ ബെർലിനിലാണ് രേഖപ്പെടുത്തപ്പെട്ട ആദ്യ മത്സരം നടന്നത്.
1907ൽ ഓസ്‌ട്രേലിയൻ കായിക താരമായ അന്നെറ്റെ കെല്ലർമൻ ന്യൂയോർക്കിൽ ഒരു ഗ്ലാസ് ടാങ്കിൽ നടത്തിയ വാട്ടർ ബെല്ലറ്റ് മത്സരത്തോടെയാണ് ഈ കായിക മത്സരത്തിന് പ്രചാരം ലഭിച്ചത്.
1984ൽ ലോസ്ഏഞ്ചൽസിൽ നടന്ന ഒളിമ്പിക്‌സിൽ 
ട്രാസീ റൂയിസ്, കാൻഡി കോസ്റ്റി എന്നിവർ ഏകതാള നീന്തലിൽ സ്വർണ്ണം നേ്ടി
1924ൽ നോർത്ത് അമേരിക്കയിലെ മോൺട്രീറ്റിൽ നടന്ന ആദ്യമത്സരത്തിൽ പെഗ് സെല്ലർ ചാംപ്യനായി. 
ബിയുല്ല ഗുണ്ട്‌ലിങ്, കാതെ ജെക്കോബി, ഗെയ്ൽ ജോൺസൺ, ക്ലാർക്ക് ലീച്ച് എന്നിവരാണ് ഈ കായിക മത്സരത്തിലെ പ്രധാന കായിക താരങ്ങൾ. 

## ഒളിമ്പിക്‌സിൽ
1952ലെ ഒളിമ്പിക്‌സിലായിരുന്നു ഈ മത്സരത്തിന്റെ ആദ്യ അവതരണം നടന്നത്. എന്നാൽ, 1984വരെ ഈ മത്സരം ഒളിമ്പിക് മത്സരത്തിന്റെ ഭാഗമായിരുന്നില്ല.

## അവലംബം

വർഗ്ഗം:നീന്തൽ മത്സരങ്ങൾ
ഖരവേല

ഇന്ത്യ സംസ്ഥാനമായ ഒഡിഷ പ്രദേശത്ത് പണ്ടുണ്ടായിരുന്ന കലിംഗരാജ്യത്തിലെ രാജാവായിരുന്നു **ഖരവേല**. മഹാമേഘവാഹനരാജവംശത്തിലെ ഏറ്റവും പ്രശസ്തനായ രാജാവായിരുന്ന ഇദ്ദേഹം ബി.സി. രണ്ടാം നൂറ്റാണ്ടിലോ ഒന്നാം നൂറ്റാണ്ടിലോ ആണ് ഭരിച്ചിരുന്നത്. 

ഖരവേലയെക്കുറിച്ചുള്ള വിവരങ്ങൾ ലഭിച്ചിട്ടുള്ള പ്രധാന സ്രോതസ്സ് കല്ലുകൊത്തിയുണ്ടാക്കിയ ഹാഥിഗുംഫ ലിഖിതത്തിലാണ്. ലിഖിതത്തിൽ കാലം ലേഖപ്പെടുത്തിയിട്ടില്ല. 17 വരികളിൽ 4 എണ്ണം മാത്രമേ വായിക്കുവാൻ സാധിക്കുന്നുള്ളൂ. ഇതിനുതന്നെ പല വ്യാഖ്യാനങ്ങളുണ്ട്. പല യുദ്ധവിജയങ്ങളൂം, കലയ്ക്കുനൽകിയ പ്രോത്സാഹനങ്ങളും, അറ്റകുറ്റപ്പണികൾ നടത്തിയ വിവരങ്ങളും ആണ് ലിഖിതത്തിലുള്ളത്. ലിഖിതത്തിൽ ഇദ്ദേഹത്തിന്റെ നേട്ടങ്ങളെ പൊലിപ്പിച്ചുകാണിക്കുന്നുണ്ടെങ്കിലും കലിംഗരാജ്യത്തിലെ ഏറ്റവും ശക്തനായ ഭരണാധികാരിയായിരുന്നു ഇദ്ദേഹം എന്ന കാര്യത്തിൽ ചരിത്രകാരന്മാർ യോഗിക്കുന്നുണ്ട്. 

ഖരവേല ജൈനമതം പിന്തുടർന്നിരുന്നു എന്ന് വിശ്വസിക്കപ്പെടുന്നു. ശിലാലിഖിതത്തിൽ ഇദ്ദേഹം എല്ലാ മതങ്ങളിലും വിശ്വസിച്ചിരുന്നു എന്നാണ് രേഖപ്പെടുത്തപ്പെട്ടിരിക്കുന്നത്.

## അവലംബം

വർഗ്ഗം:കലിംഗ സാമ്രാജ്യം
വർഗ്ഗം:ഒഡീഷയുടെ ചരിത്രം
ഗബ്രിയേൽ ബിബ്രൺ

ഒരു ഫ്രഞ്ച് ജീവശാസ്ത്രകാരനും തവളഗവേഷകനും ആയിരുന്നു **ഗബ്രിയേൽ ബിബ്രൺ (Gabriel Bibron)** (20 ഒക്ടോബർ 1805 &ndash; 27 മാർച്ച് 1848). പ്രകൃതിശാസ്ത്രത്തിൽ നല്ല അവഗാഹമുണ്ടായിരുന്ന അദ്ദേഹത്തെ കശേരുകികളെ ശേഖരിച്ചുള്ള പഠനത്തിനായി ഇറ്റലിയിലേക്കും സിസിലിയിലേക്കും അയച്ചു.

1832 -ൽ കണ്ടുമുട്ടിയ ഡുമേരിലിനൊപ്പം ബിബ്രൺ ധാരാളം ഉരഗങ്ങളെക്കുറിച്ച് പഠിച്ചു. (1774&ndash;1860). ജനുസുകളിൽ ശ്രദ്ധവച്ച ഡുമേരിൽ സ്പീഷിസുകളെ വേർതിരിക്കുന്ന ജോലി ബിബ്രനെ ഏൽപ്പിച്ചു. രണ്ടുപേരും കൂടി ഉരഗങ്ങളെക്കുറിച്ച് 10 വാല്യമുള്ള *Erpétologie Générale* എന്ന ഗ്രന്ഥം 1834 -1854 കാലത്ത് പ്രസിദ്ധീകരിച്ചു. പാരീസിലെ പ്രൈമറി സ്കൂളിൽ പഠിപ്പിച്ചിരുന്ന ബിബ്രൺ ഡുമേരിലിനെ മ്യൂസിയത്തിലെ ജോലികളിൽ സഹായിച്ചിരുന്നു. ക്ഷയരോഗ ബാധിതനായ ബിബ്രൺ 1845 -ൽ വിരമിക്കുകയും 1845 -ൽ തന്റെ 44 -ആമത്തെ വയസ്സിൽ മരണമടയുകയും ചെയ്തു. 

## അവലംബം
* SSARHerps  (biography)

## പുറത്തേക്കുള്ള കണ്ണികൾ

വർഗ്ഗം:ഫ്രഞ്ച് ശാസ്ത്രജ്ഞർ
ജോർജ് എസ് മയേഴ്‌സ്

ഇരുപതാം നൂറ്റാണ്ടിലെ പ്രമുഖനായ ഒരു മൽസ്യശാസ്ത്രജ്ഞനായിരുന്നു അമേരിക്കക്കാരനായ **ജോർജ് എസ് മയേഴ്‌സ് (George S. Myers)**. (ഫെബ്രുവരി 2, 1905 – നവംബർ 4, 1985). അമേരിക്കൻ ദേശീയ മ്യൂസിയത്തിന്റെ മൽസ്യവിഭാഗം തലവനായിരുന്ന അദ്ദേഹം ബ്രസീൽ സർക്കാരിന്റെ മൽസ്യകാര്യ ഉപദേഷ്ടാവും ആയി ജൊലിചെയ്തിട്ടുണ്ട്. ധാരാളം ഗവേഷണപ്രബന്ധങ്ങൾ എഴുതിയിട്ടുള്ള അദ്ദേഹമാണ് പല അലങ്കാര മൽസ്യങ്ങളെപ്പറ്റിയും ആദ്യമായി വിവരിച്ചത്.

## അവലംബം

*

## പുറത്തേക്കുള്ള കണ്ണികൾ

;Smithsonian Institution Archives
*George Sprague Myers Papers, c. 1922-1985
*George Sprague Myers Papers, circa 1903-1986 and undated

വർഗ്ഗം:അമേരിക്കൻ ജന്തുശാസ്ത്രജ്ഞർ
വർഗ്ഗം:1905-ൽ ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ശാസ്ത്രജ്ഞർ
ലക്ഷ്മി കുമാരി ചുൻഡാവത്

രാജസ്ഥാൻ‌ സ്വദേശിയായ ഒരു എഴുത്തുകാരിയും രാഷ്ട്രീയപ്രവർത്തകയും ആണ് **ലക്ഷ്മി കുമാരി ചുൻഡാവത്  (Lakshmi Kumari Chundawat)**. (ജൂൺ 24, 1916 – മെയ് 24, 2014). രാജസ്ഥാനിലെ മേവാറിലെ ദേവ്ഗഡിലെ വിജയസിംഗിന്റെ പുത്രിയാണ്. 1934 -ൽ രാവത്‌സറിലെ റാവത് തേജ് സിംഗിനെ വിവാഹം ചെയ്തു. 2004 മെയ് 24ന് 97 -ആം വയസ്സിൽ ചുൻഡാവത് അന്തരിച്ചു. 1962 മുതൽ 1971 വരെ രാജസ്ഥാൻ നിയമസഭയിൽ അംഗമായിരുന്നു. 1972 ഏപ്രിൽ മുതൽ 1978 ഏപ്രിൽ വരെ രാജ്യസഭയിലും അംഗമായിരുന്നു. രാജസ്ഥാൻ പ്രദേശ് കോൺഗ്രസ്സ് കമ്മറ്റിയുടെ അദ്ധ്യക്ഷ കൂടെയായിരുന്നു അവർ.

രാജസ്ഥാനി സാഹിത്യത്തിനു അവർ നൽകിയ സംഭാവനകൾ പരിഗണിച്ച് 1984ൽ അവർക്ക് പത്മശ്രീ പുരസ്കാരം ലഭിച്ചു. സാഹിത്യമഹാമഹോപാദ്ധ്യായ്, രാജസ്ഥാൻ രത്ന, ടെസ്സിറ്ററി ഗോൾഡ് അവാർഡ്, മഹാറാണ കുംഭ അവാർഡ്, സോവിയറ്റ് ലാൻഡ് നെഹ്രു അവാർഡ് എന്നിവയും ലഭിച്ചിട്ടുണ്ട്.

## പുസ്തകങ്ങൾ
* ഫ്രം പർദ്ദ  റ്റു ദി പീപ്പിൾ 
* ഫോൿലോർ ഓഫ് രാജസ്ഥാൻ
* സാംസ്കൃതിക രാജസ്ഥാൻ
* മുമൽ
* ലെനിൻ രി ജീവനി
* ഹിന്ദുക്കുഷ് കേ ഉസ് പാർ
* ശാന്തി കേലിയെ സംഘർഷ
* അന്തർദ്ധ്വനി
* രാജസ്ഥാൻ കെ രീതി രിവാസ്

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:രാജസ്ഥാനിൽ ജനിച്ചവർ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1916-ൽ ജനിച്ചവർ
വിൽഹെം പീറ്റേഴ്‌സ്

ജർമൻകാരനായ ഒരു പ്രകൃതിശാസ്ത്രജ്ഞനും പര്യവേഷകനുമായിരുന്നു **വിൽഹെം പീറ്റേഴ്‌സ് (Wilhelm Karl Hartwich)** (അല്ലെങ്കിൽ **Hartwig**) **പീറ്റേഴ്‌സ്** (ഏപ്രിൽ 22, 1815 കോർഡൽബട്ടലിൽ  – ഏപ്രിൽ 20, 1883). ജൊഹാനസ് പീറ്റർ മുള്ളറുടെ കീഴിൽ ജോലിചെയ്ത അദ്ദേഹം പിന്നീട് ബെർളിൻ ജീവശാസ്ത്ര മ്യൂസിയത്തിൽ ക്യുറേറ്റർ ആയിത്തീർന്നു. മുള്ളറുടെ പ്രേരണയിൽ അദ്ദേഹം സാംബസി നദീതീരങ്ങളിലൂടെ പര്യവേഷണാാർത്ഥം 1842 സെപ്തംബറിൽ അങ്കോള വഴി മൊസാംബിക്കിലേക്ക് പോയി. ധാരാളം സ്പെസിമനുകളുമായിട്ടാണ് അദ്ദേഹം ബെർളിനിൽ തിരിച്ചെത്തിയത്. അവയെല്ലാം Naturwissenschaftliche Reise nach Mossambique... in den Jahren 1842 bis 1848 ausgeführt (1852–82) എന്ന ഗ്രന്ഥത്തിൽ രേഖപ്പെടുത്തുകയുണ്ടായി. അതിൽ സസ്തനികൾ, പക്ഷികൾ, reptile, ഉഭയജീവികൾ, പുഴമൽസ്യങ്ങൾ, കീടങ്ങൾ എന്നിവയെപ്പറ്റിയുള്ള വിവരങ്ങൾ കൂടാതെ സസ്യശാസ്ത്രത്തെപ്പറ്റിയും വളരെ വിവരങ്ങൾ ഉണ്ട്. 1858 -ൽ റോയൽ സ്വീഡിഷ് അകാഡമി ഒഫ് സയൻസസിലേക്ക് തെരഞ്ഞെടുക്കപ്പെട്ട അദ്ദേഹത്തിന്റെ ശ്രമഫലമായി പാരീസിലെയും ലണ്ടനിലെയും ശേഖരങ്ങളോട് കിടപിടിക്കത്തക്കതായി ബെർളിൻ മ്യൂസിയത്തിലെ ശേഖരവും. അദ്ദേഹത്തിന്റെ ഏറ്റവും വലിയ താല്പര്യം തവളകളെക്കുറിച്ചുള്ള പഠനമായിരുന്നു. ലോകത്തെങ്ങുനിന്നും പീറ്റേഴ്‌സ് 122 ജനുസുകളിലായി 649 സ്പീഷി തവളകളെപ്പറ്റിയാണ് വിവരിച്ചിരിക്കുന്നത്.
 
## അവലംബം

## പുറത്തേക്കുള്ള കണ്ണികൾ
നഥാനിയേൽ ലോർഡ് ബ്രിട്ടൺ

ഒരു അമേരിക്കൻ സസ്യശാസ്ത്രജ്ഞനും സസ്യവർഗ്ഗീകരണവിദഗ്ദ്ധനും ആയിരുന്നു **നഥാനിയേൽ ലോർഡ് ബ്രിട്ടൺ (Nathaniel Lord Britton)** (ജനുവരി 15, 1859 – ജൂൺ 25, 1934) . ന്യൂയോർക്കിലെ ബ്രോക്സിൽ സ്ഥിതിചെയ്യുന്ന ന്യൂയോർക്ക് ബോട്ടാണിക്കൽ ഗാർഡൻ അദ്ദേഹം മറ്റുള്ളവരുമായിച്ചേർന്ന് സ്ഥാപിച്ചു.

## ആദ്യകാലജീവിതം
ന്യൂയോർക്കിലെ സ്റ്റാറ്റെൻ ദ്വീപിലെ ന്യൂഡൊർപ്പിലാണു ജനിച്ചത്. ജാസ്പെർ അലെക്സാണ്ടർ ഹാമിൽട്ടൺ ബ്രിട്ടൺ, ഹാറിയറ്റ് ലോർഡ് ടേണർ എന്നിവർ മാതാപിതാക്കളായിരുന്നു. അദ്ദേഹത്തിന്റെ മാതാപിതാക്കൾ, മകനെ മതപഠനത്തിനു വിടാൻ ആഗ്രഹിച്ചെങ്കിലും ചെറുപ്രായത്തിൽത്തന്നെ പ്രകൃതിശാസ്ത്രത്തിലായിരുന്നു നഥാനിയേൽ ലോർഡ് ബ്രിട്ടണു കമ്പം. 

കൊളംബിയ സർവ്വകലാശാലയുടെ സ്കൂൾ ഓഫ് മൈൻസിൽ നിന്നും ബിരുദമെടുത്ത അദ്ദേഹം, ആ സർവ്വകലാശാലയിൽത്തന്നെ സസ്യശാസ്ത്രം, ജിയോളജി ഇവ പഠിപ്പിച്ചു. പന്നൽച്ചെടികളുടെ പഠനത്തിൽ വിദഗ്ദ്ധയായ എലിസബത്ത് ജെർട്രൂഡ് നൈറ്റിനെ വിവാഹം കഴിച്ചു.

## അവലംബം

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:സസ്യശാസ്ത്രജ്ഞർ
തോമസ് ഡി. ബ്രോക്

അമേരിക്കക്കാരനായ ഒരു സൂക്ഷ്മജീവിശാസ്ത്രജ്ഞനാണ് **തോമസ് ഡി. ബ്രോക് (Thomas D. Brock)**. (ജനനം സെപ്തംബർ 10, 1926). അമേരിക്കയിലെ, യെല്ലോസ്റ്റോൺ നാഷണൽ പാർക്കിലെ ചൂട് നീരുറവകളിൽ വസിക്കുന്ന ഹൈപ്പർതെർമ്മോഫിലെസ് എന്ന സൂക്ഷ്മജീവികളെ കണ്ടെത്തിയതിനാണ് അദ്ദേഹം ലോകപ്രശസ്തനായത്.

## അവലംബം

വർഗ്ഗം:അമേരിക്കൻ ശാസ്ത്രജ്ഞർ
വർഗ്ഗം:സൂക്ഷ്മജീവിശാസ്ത്രജ്ഞർ
വർഗ്ഗം:1926-ൽ ജനിച്ചവർ
വർഗ്ഗം:2021-ൽ മരിച്ചവർ
റ‌ഗ്‌ബി സെവൻസ്

ഇംഗ്ലണ്ടിലെ വാർവിക്ഷെയറിലെ റഗ്ബിയിലുള്ള ഒരു സ്വകാര്യ സ്‌കൂൾ വികസിപ്പിച്ച ഫുട്ബോൾ രൂപമായ  റഗ്ബി യൂനിയന്റെ ഒരു രൂപാന്തരമാണ് **റഗ്ബി സെവൻസ് (Rugby sevens).**
ഏഴു മിനിറ്റ് വീതമുള്ള രണ്ടു പകുതികളിലായി ഏഴ് കളിക്കാരാണ് ഇതിൽ പങ്കെടുക്കുക. കയ്യിൽ ഓവൽ ആക്രതിയിലുള്ള പന്തുമായി ഓടി  ലക്ഷ്യം കാണുന്നതാണ് ഈ കളിയുടെ ഏറ്റവും സാധാരണമായ രീതി.
വേൾഡ് റഗ്ബിയാണ് റഗ്ബി സെവൻസിന്റെ ആഗോള ഭരണ സമിതി. റഗ്ബി സെവൻസിന്റെ അമേച്വർ, ക്ലബ്ബ് മത്സരങ്ങളും ജനപ്രിയമാണ്. വേനൽ കാലത്ത് പൊതുവെ ഈ മത്സരം നടക്കുക. റഗ്ബി മത്സരങ്ങളിൽ ഏറ്റവും പ്രചാരമുള്ള ഒരു മത്സരമാണ് റഗ്ബി സെവൻസ്. ആഫ്രിക്ക, ഏഷ്യ, യൂറോപ്പ്, അമേരിക്ക, പ്രതേകിച്ച് സൗത്ത് പെസഫിക്ക് ഭാഗങ്ങളിൽ ഇത് ഏറെ ജനകീയമാണ്.  
1880ൽ സ്‌കോട്ട്‌ലൻഡിലെ മെൽറോസിലാണ് റഗ്ബി സെവൻസിന്റെ ഉത്ഭവം. മെൽറോസിൽ ഇപ്പോഴും വർഷം തോറും സെവൻസ് ടൂർണമെന്റുകൾ നടന്നുവരുന്നുണ്ട്.
1970കളിൽ ഹോങ്കോങ് സെവൻസ് വികസിപ്പിച്ചതോടെ റഗ്ബി സെവൻസിന്റെ ജനപ്രീതി വർധിച്ചു. 2016ൽ നടന്ന റിയോ ഒളിമ്പിക്‌സിൽ റഗ്ബിയെ ഉൾപ്പെടുത്തി.
2009ലാണ് ഇന്റർനാഷണൽ ഒളിമ്പിക് കമ്മിറ്റി റഗ്ബിയെ ഒളിമ്പിക്‌സിൽ ഉൾപ്പെടുത്താൻ തീരുമാനിച്ചത്. 
വേൾഡ് റഗ്ബി സെവൻസ് സീരീസിലെ പ്രധാന മത്സര ഇനമാണ് റഗ്ബ് സെവൻസ്. ഏഴ് ടീം മുതൽ 12 ടീം വരെ ഒരോവർഷവും ഈ സീരീസിൽ കളിക്കും. കോമൺവെൽത്ത് ഗെയിംസ്, പാൻ അമേരിക്കൻ ഗെയിംസ് എന്നിയിലും റഗ്ബി സെവൻസ് മത്സരം നടക്കുന്നുണ്ട്.

## കളിസ്ഥലം
100 മീറ്റർ (330 അടി) നീളവും 70മീറ്റർ (230 അടി) വീതിയുമാണ് റഗ്ബി സെവൻസിന്റെ കളി സ്ഥലത്തിന്റെ അളവ്. ഓരോ ഗോൾ ലൈനിലും എച്ച് (H) ആക്രതിയിലുള്ള ഗോൾ പോസ്റ്റുകൾ ഉണ്ടായിരിക്കും.

## ടീമുകളും സ്ഥാനങ്ങളും

മൂന്ന് ഫോർവേഡും നാല് ബാക്കും അടങ്ങിയതാണ് ഒരു ടീം.

### നിയമാവലി
*ഓരോ ടീമിലും ഏഴുകളിക്കാർ 
*അഞ്ച് പകരക്കാർ 
*ഓരോ പകുതിയിലും ഏഴ് മിനിറ്റ് കളി, (ഫൈനലിൽ 10 മിനിറ്റ് വരെ അനുവദിക്കും)
*പരമാവധി രണ്ടു മിനിറ്റ് ഇടവേള (ഹാഫ് ടൈം)

## അവലംബം

വർഗ്ഗം:കായികം
കേന്ദ്ര സാഹിത്യഅക്കാദമി പുരസ്കാരം

ഇന്ത്യയിലെ ഒരു സാഹിത്യ ബഹുമതിയാണ് **കേന്ദ്ര സാഹിത്യ അക്കാദമി പുരസ്കാരം**. 1954-ൽ സ്ഥാപിതമായ ഈ പുരസ്കാരം ഒരു ഫലകവും 10000 ത്തിൻറെ കാഷ് പ്രൈസും ഉൾക്കൊള്ളുന്നു.

## പ്രധാന അവാർഡുകൾ
### സാഹിത്യ അക്കാദമി ഫെല്ലോഷിപ്പ്
സാഹിത്യ അക്കാദമി നൽകുന്ന പരമോന്നത പുരസ്കാരമാണിത്. പ്രമുഖ വിജയികളിൽ ജയന്ത മഹാപാത്ര, കെ. സച്ചിദാനന്ദൻ, സീതാകാന്ത് മഹാപത്ര.

### സാഹിത്യ അക്കാദമി അവാർഡുകൾ
അക്കാദമി അംഗീകരിച്ച 24 ഭാഷകളിൽ ഓരോന്നിലും ഏത് വിഭാഗത്തിലും (കവിത, ഗദ്യം, നാടകം അല്ലെങ്കിൽ ലേഖനം) മികച്ച സാഹിത്യ സൃഷ്ടികൾക്ക് ഈ അവാർഡുകൾ എല്ലാ വർഷവും നൽകുന്നു.

### വിവർത്തന അവാർഡുകൾ

### യുവജന അവാർഡുകൾ

### ഗോൾഡൻ ജൂബിലി അവാർഡുകൾ
അതിന്റെ സുവർണ്ണ ജൂബിലിയോടനുബന്ധിച്ച്, സാഹിത്യ അക്കാദമി ഇനിപ്പറയുന്ന വിവർത്തന കൃതികൾക്ക് അവാർഡ് നൽകി:-
* റാണാ നായർ സിഖ് സന്യാസി ബാബ ഫരീദ് പഞ്ചാബി ഭക്തി കവിതകൾ വിവർത്തനം ചെയ്തതിന്.
* തപൻ കുമാർ പ്രധാൻ സ്വന്തം ഒഡിയ കവിതാസമാഹാരമായ "കാലഹണ്ടി"യുടെ ഇംഗ്ലീഷ് വിവർത്തനത്തിനായി.
* പാർവതി പ്രസാദ് ബറുവയുടെ കവിതകൾ അസാമീസ് ഭാഷയിൽ നിന്ന് വിവർത്തനം ചെയ്തതിന് പരോമിത ദാസ്.

ആജീവനാന്ത നേട്ടങ്ങൾക്കുള്ള സുവർണ ജൂബിലി പുരസ്‌കാരങ്ങളും യുവജന പുരസ്‌കാരങ്ങളും നാംദിയോ ധസാൽ, മന്ദക്രാന്ത സെൻ, രഞ്ജിത് ഹോസ്‌കോട്ട്, അബ്ദുൽ റഷീദ്, സിത്താര എസ്., നീലാക്ഷി സിംഗ്.

## അവാർഡുകൾ തിരികെ നൽകലും നിരസിച്ചും
സാഹിത്യ അക്കാദമി അവാർഡ് പല കാരണങ്ങളാൽ പല എഴുത്തുകാരും തിരിച്ച് നൽകിയിട്ടുണ്ട്. എഴുത്തുകാരൻ എം എം കൽബുർഗിയുടെ കൊലപാതകം, ദാദ്രി ആൾക്കൂട്ടക്കൊലപാതക സംഭവങ്ങൾ കാരണം മോദി സർക്കാരിന്റെ കീഴിൽ "ഇന്ത്യയിൽ വർദ്ധിച്ചുവരുന്ന അസഹിഷ്ണുത"യിൽ പ്രതിഷേധിച്ച് 38 സ്വീകർത്താക്കൾ അവാർഡ് തിരികെ നൽകുമെന്ന് പ്രഖ്യാപിച്ചിരുന്നു. മറ്റുള്ളവരിൽ അജ്മീർ ഔലാഖ്, അമൻ സേത്തി, ഗണേഷ് ദേവി, കം വീരഭദ്രപ്പ, ശശി ദേശ്പാണ്ഡെ എന്നിവർ അവാർഡ് തിരിച്ചുനൽകുന്നതായി പരസ്യമായി പ്രഖ്യാപിച്ചു. ദേശ്പാണ്ഡെ, കെ സച്ചിദാനന്ദൻ, പി കെ പാറക്കടവ്, അരവിന്ദ് മാലാഗട്ടി എന്നിവരും അവരുടെ അപലപനീയത പ്രകടിപ്പിക്കാൻ സാഹിത്യ അക്കാദമി സ്ഥാപനത്തിലെ സ്ഥാനങ്ങൾ രാജിവച്ചു.

അവാർഡുകൾ തിരികെ നൽകുമെന്ന് പ്രഖ്യാപിച്ച സ്വീകർത്താക്കൾ: അജ്മീർ സിംഗ് ഔലാഖ് (പഞ്ചാബി),അംബിക ദത്ത് (ഹിന്ദി),അനിൽ ആർ. ജോഷി (ഗുജറാത്തി), അശോക് വാജ്‌പേയി (ഹിന്ദി), അത്തംജിത് സിംഗ് (പഞ്ചാബി), ബൽദേവ് സിംഗ് സദക്നാമ (പഞ്ചാബി), ഭൂപാൽ റെഡ്ഡി (തെലുങ്ക്), ചമൻ ലാൽ (ഹിന്ദി), ദർശൻ ബട്ടർ (പഞ്ചാബി), ഗുലാം നബി ഖയാൽ (കാശ്മീരി), ജിഎൻ രംഗനാഥ റാവു (കന്നട), ഗുർബച്ചൻ സിംഗ് ഭുള്ളർ (പഞ്ചാബി), ഹോമെൻ ബോർഗോഹെയ്ൻ (ആസാമീസ്), ജസ്വീന്ദർ സിംഗ് (പഞ്ചാബി), കെ. കാത്യായനി വിധ്മാഹേ (തെലുങ്ക്), കാശി നാഥ് സിംഗ് (ഹിന്ദി), കേക്കി എൻ. ദാരുവല്ല (ഇംഗ്ലീഷ്), കൃഷ്ണ സോബ്തി (ഹിന്ദി), കുമ്പാർ വീരഭദ്രപ്പ (കന്നഡ), മന്ദക്രാന്ത സെൻ (ബംഗാളി), മംഗ്ലേഷ് ദബ്രാൽ (ഹിന്ദി), മാർഗൂബ് ബനിഹാലി (കാശ്മീരി), മോഹൻ ഭണ്ഡാരി (പഞ്ചാബി), മുനവ്വർ റാണ (ഉറുദു), നന്ദ് ഭരദ്വാജ് (രാജസ്ഥാനി), നയൻതാര സഹ്ഗൽ (ഇംഗ്ലീഷ്), നിരുപമ ബോർഗോഹൈൻ (ആസാമീസ്), റഹ്മാൻ അബ്ബാസ് (ഉറുദു), റഹമത്ത് തരികെരെ (കന്നഡ), രാജേഷ് ജോഷി (ഹിന്ദി), സാറാ ജോസഫ് (മലയാളം), ശ്രീനാഥ് ഡിഎൻ (കന്നഡ), സുർജിത് പടാർ (പഞ്ചാബി), ഉദയ് പ്രകാശ് (ഹിന്ദി).

## ഇതും കാണുക
*സാഹിത്യ അക്കാദമി

## അവലംബങ്ങൾ

വർഗ്ഗം:ഇന്ത്യൻ സാഹിത്യപുരസ്കാരങ്ങൾ
വർഗ്ഗം:കേന്ദ്ര സാഹിത്യ അക്കാദമി
സ്റ്റീഫൻ ഫോസ്റ്റർ

അമേരിക്കൻ സംഗീതത്തിന്റെ പിതാവായി അറിയപ്പെടുന്ന ഗാനരചയിതാവാണ് **സ്റ്റീഫൻ ഫോസ്റ്റർ (Stephen Collins Foster)** (ജൂലൈ 4, 1826ജനുവരി 13, 1864), ഇരുനൂറിലേറെ ഗാനങ്ങൾ രചിച്ച ഫോസ്റ്ററിന്റെ പല ഗാനങ്ങളും 150 വർഷങ്ങൾക്കിപ്പുറവും വളരെ ജനകീയമായി നിലകൊള്ളുന്നു. 19 -ആം നൂറ്റാണ്ടിലെ ഏറ്റവും പ്രസിദ്ധനായ ഗാനരചയിതാവ് എന്നും ഫോസ്റ്റർ അറിയപ്പെടുന്നുണ്ട്. മറ്റു രാജ്യങ്ങളിൽ ഏറ്റവും അറിയപ്പെടുന്ന അമേരിക്കൻ ഗാനരചയിതാവും ഫോസ്റ്റർ ആണത്രേ. അദ്ദേഹത്തിന്റെ കൈയെഴുത്തുപ്രതികൾ മിക്കതും നഷ്ടമായെങ്കിലും അവയുടെ പകർപ്പുകൾ പല ശേഖരത്തിലും ലഭ്യമാണ്.

## അവലംബം

## പുറത്തേക്കുള്ള കണ്ണികൾ
ശ്യാം ലാൽ ഗുപ്ത

ലഘുചിത്രം|ശ്യാം ലാൽ ഗുപ്ത
ഒരു ഭാരതീയ കവിയും ഗാനരചയിതാവും ആയിരുന്നു **ശ്യാം ലാൽ ഗുപ്ത (ശ്യാം ലാൽ ഗുപ്ത പ്രസാദ്, 1896- 1977) (Shyam Lal Gupta)**. അദ്ദേഹം എഴുതിയ ഒരു ഗാനം 1948 ൽ ആസാദ് കി രാഹ് പർ എന്ന ചിത്രത്തിനുവേണ്ടി സരോജിനി നായിഡു പാടിയിരുന്നു. അത് ഇന്ത്യയുടെ പതാക ഗാനം ആയി അംഗീകാരം നേടുകയും, എല്ലാവർഷവും സ്വാതന്ത്ര്യദിനത്തിലും, റിപ്പബ്ലിക്ക് ദിനത്തിലും പതാക ഉയർത്തുന്ന സമയത്ത് ആലപിക്കുകയും ചെയ്യുന്നു.

അദ്ദേഹം 1969ൽ പത്മശ്രീ നേടി. 1997ൽ അദ്ദേഹത്തിനോടുള്ള ആദരസൂചകമായി തപാൽ സ്റ്റാമ്പ് പുറത്തിറക്കുകയും ചെയ്തു.

1896 സെപ്തംബർ 9ന് ഉത്തർപ്രദേശിലെ കാൺപൂരിൽ, ദോസർ വൈശ്യ കുലത്തിൽ, വിശ്വേശർ പ്രസാദിന്റേയും കൌസല്യാദേവിയുടേയും ഇളയ പുത്രനായി ശ്യാം ലാൽ ജനിച്ചു. കുടുംബത്തിലെ ബിസിനസ്സിൽ ചേരാതെ അദ്ദേഹം ഒരു അദ്ധ്യാപകനായി. കാൺപൂരിലെ വിവിധ സ്കൂളുകളിൽ ജോലി ചെയ്തു. അതോടൊപ്പം തന്നെ സ്വാതന്ത്ര്യസമരത്തിലും ചേർന്നു. 1921ലും, 1930, 1944 എന്നീ വർഷങ്ങളിലും ബ്രിട്ടീഷുകാർ അദ്ദേഹത്തെ അറസ്റ്റു ചെയ്യുകയും പിന്നീടു വിട്ടയയ്ക്കുകയും ചെയ്തിരുന്നു. അദ്ദേഹം 19 വർഷത്തോളം ഫത്തേപ്പൂർ ജില്ല കോൺഗ്രസ്സ് കമ്മറ്റിയുടെ അദ്ധ്യക്ഷസ്ഥാനം വഹിച്ചു. സ്വാതന്ത്ര്യം കിട്ടുന്നതുവരെ അദ്ദേഹം ചെരുപ്പും കുടയും ഉപയോഗിച്ചിരുന്നില്ല. ആഗസ്റ്റ് 10, 1977 ൽ 81 ആം വയസ്സിൽ അദ്ദേഹം അന്തരിച്ചു. 

1952 ആഗസ്റ്റ്15നു സ്വാതന്ത്യ്രദിനാഘോഷസമയത്ത് അദ്ദേഹത്തിനു പതാക ഗാനം ആലപിക്കാൻ അവസരം ലഭിച്ചു. 1972ൽ റിപ്പബ്ലിക് ദിനാഘോഷത്തിൽ അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധി അദ്ദേഹത്തെ ആദരിച്ചു. 1969ൽ അദ്ദേഹത്തിനു പത്മശ്രീ അവാർഡ് നൽകി ആദരിച്ചു. 1977ൽ അന്നത്തെ പ്രസിഡന്റായിരുന്ന ശങ്കർ ദയാൽ ശർമ്മ, ശ്യാം ലാൽ ഗുപ്തയോടുള്ള ആദരസൂചകമായി തപാൽ സ്റ്റാമ്പ് പുറത്തിറക്കി. 

## പതാക ഗാനം

1924 മാർച്ചിൽ ദേശഭക്തിഗാനമായിട്ടാണ് ഗുപ്ത ഈ ഗാനം രചിച്ചത്. കാൻപൂരിലെ ഖന്ന പ്രസ്സ് ഇത് പ്രസിദ്ധീകരിക്കുകയും 5000ത്തിലധികം കോപ്പികൾ വിറ്റുപോകുകയും ചെയ്തു.  ഇന്ത്യൻ നാഷനൽ കോൺഗ്രസ്സ് ഇത് പതാക ഗാനമായി അംഗീകരിച്ചു. 1924 ഏപ്രിൽ 13നു ജാലിയൻവാലാ ബാഗ് രക്തസാക്ഷി ദിനത്തിൽ, കാൻപൂരിലെ ഫൂൽ ബാഗിൽ, ജവഹർലാൽ നെഹ്രു പങ്കെടുത്ത ഒരു ചടങ്ങിലാണ് ഇത് ആദ്യമായി പാടുന്നത്. 1938ൽ , മഹാത്മ ഗാന്ധി, മോത്തിലാൽ നെഹ്രു, ജവഹർ ലാൽ നെഹ്രു, ഡോ. രാജേന്ദ്രപ്രസാദ്, ഗോവിന്ദ് വല്ലഭ് പന്ത്, ജമ്നാലാൽ ബജാജ്, മഹാദേവ് ദേശായ്, പുരുഷോത്തംദാസ് ഠണ്ടൻ എന്നിവരൊക്കെ പങ്കെടുത്ത ഇന്ത്യൻ നാഷനൽ കോൺഗ്രസ്സിന്റെ ഹരിപുര സമ്മേളനത്തിൽ ഈ ഗാനം സരോജിനി നായിഡു ആലപിച്ചു. പത്തുവർഷത്തിനുശേഷം 1948ൽ ഈ ഗാനം ലളിത് ചന്ദ്ര മേത്ത സംവിധാനം ചെയ്ത, ആസാദ് കീ രാഹ് പർ എന്ന ചിത്രത്തിൽ ഉൾപ്പെടുത്തി. അതിൽ പ്രിത്ഥ്വീരാജ് കപൂറും വനമാല പവാറും ആയിരുന്നു പ്രധാന അഭിനേതാക്കൾ. ഈ ഗാനം ശേഖർ കല്യാൺ ചിട്ടപ്പെടുത്തി, സരോജിനി നായിഡു ആലപിച്ചു. 

### ഹിന്ദിയിൽ ആ ഗാനം
 
### മലയാളത്തിൽ
 

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഹിന്ദി കവികൾ
ഹാന്റ്ബോൾ

രണ്ടു ടീമുകൾ ഏഴു കളിക്കാരെ വീതം ഇറക്കി കളിക്കുന്ന ഒരു ടീം കളിയാണ് **ഹാൻഡ്‌ബോൾ**. കൈകൾ ഉപയോഗിച്ച് പാസ് ചെയ്ത് എതിർ ടീമിന്റെ ഗോൾ പോസ്റ്റ് ലക്ഷ്യമാക്കി എറിയുന്ന കളിയാണിത്. ഒരു ഗോൾ കീപ്പറും ആറ് ഔട്ട്ഫീൽഡ് കളിക്കാുമാണ് ഓരോ ടീമിലും ഉണ്ടാവുക. **ടീം ഹാൻഡ്‌ബോൾ, ഒളിമ്പിക് ഹാൻഡ്‌ബോൾ, യൂറോപ്യൻ ഹാൻഡ്‌ബോൾ, യൂറോപ്യൻ ടീം ഹാൻഡ്‌ബോൾ, ബോർഡൻ ബോൾ** എന്നീ പേരുകളിലും ഇത് അറിയപ്പെടുന്നുണ്ട്.'
ഒരു സാധാരണ ഹാൻഡ്‌ബോൾ മത്സരം രണ്ടു തവണയായി 30 മിനിറ്റ് നേരമാണ് കളിക്കുക. ഇതിൽ ഏറ്റവും കൂടുതൽ ഗോളുകൾ നേടുന്ന ടീം വിജയികളാവും. 
40 മീറ്റർ നീളവും(131അടി) 20 മീറ്റർ(66അടി) വീതിയുമുള്ള കോർട്ടാണ് ആധുനിക ഹാൻഡ്‌ബോൾ കളിക്കാൻ ഉപയോഗിക്കുന്നത്.
19ആം നൂറ്റാണ്ടിന്റെ അവസാനം വടക്കൻ യൂറോപ്പിലും ജർമ്മനിയിലുമാണ് ഈ കളി ക്രോഡീകരിച്ചത്. ഹാൻഡ്‌ബോളിന്റെ ആധുനിക നിയമങ്ങൾ പ്രസിദ്ധീകരിച്ചത് 1917ൽ ജർമ്മിനിയിൽ ആണ്. പിന്നീട് പല മാറ്റങ്ങൾ വരുത്തി. 1925ലാണ് ഈ നിയമങ്ങൾ അനുസരിച്ചുള്ള ആദ്യപുരുഷ ഹാൻഡ്‌ബോൾ അന്താരാഷ്ട്ര മത്സരം നടന്നത്. വനിതകളുടേത് 1930ലും
1936ലെ ബെർലിൻ ഒളിമ്പിക്‌സിലാണ് ആദ്യ ഔട്ട്‌ഡോർ ഹാൻഡ്‌ബോൾ ഒളിമ്പിക് മത്സരം അരങ്ങേറിയത്. 1972ലെ മ്യൂണിച്ച് ഒളിമ്പിക്‌സിലാണ് ഇൻഡോർ ഇനത്തിൽ ആദ്യമായി ഹാൻഡ്‌ബോൾ ഒളിമ്പിക് മത്സരം നടന്നത്. 1976ലെ ഒളിമ്പിക്‌സിലാണ് ആദ്യമായി വനിതാ ഹാൻഡ്‌ബോൾ ഉൾപ്പെടുത്തിയത്. 

1946ൽ ഇന്റർനാഷണൽ ഹാൻഡ്‌ബോൾ ഫെഡറേഷൻ രൂപീകരിച്ചു. യൂറോപ്പിലാണ് ഹാൻഡ്‌ബോൾ ഏറെ പ്രചാരമുള്ളത്. 

## ഉൽപ്പത്തിയും വികസനവും

പുരാതന റോമിൽ ഹാൻഡ്‌ബോളിന്റെ പുരാതന രൂപമായ എക്‌സ്പ്ലുസിം ലുഡെറെ എന്ന ഒരു കളി സ്ത്രീകൾ കളിച്ചതായി തെളിവുകൾ ഉണ്ട്.
മധ്യാകല ഫ്രാൻസിൽ ഹാൻഡ്‌ബോൾ പോലുള്ള കളികൾ നടന്നതിനും രേഖകൾ ഉണ്ട്. മധ്യാകാല ഘട്ടത്തിൽ ഗ്രീൻലാൻഡിലെ തദ്ദേശീയ ജനത ഹാൻഡ്‌ബോളിന് സമാനമായ കളികളിൽ ഏർപ്പെട്ടിരുന്നു.

## അവലംബം

വർഗ്ഗം:കായികം
എച്ച് ഐ ബി വാക്സിൻ

**ഹീമൊഫെലസ് ഇൻഫ്ലുവെൻസെ ടൈപ്പ് ബി വാക്സിൻ** (Haemophelus influenzae type B) (HIB) അണുബാധ തടയുന്നതിനുള്ള പ്രതിരോധ മരുന്നാണു  Haemophelus influenzae type B വാക്സിൻ. ഈ വാക്സിനെ ഒരു ദൈനംദിന വാക്സിനേഷൻ പ്രക്രിയയിൽ ഉൾപെടുത്തിയിട്ടുള്ള രാജ്യങ്ങളിൽ HIB അണുബാധ 90% ൽ അധികം കുറഞ്ഞിട്ടുണ്ട് അതുകൊണ്ടുതന്നെ മെനിഞ്ചൈറ്റിസ്, ന്യൂമോണിയ, എപ്പിഗ്ലൊട്ടിസ് എന്നീ രോഗങ്ങളും കുറഞ്ഞിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
കോളറ വാക്സിൻ

കോളറയെ ഫലപ്രദമായി തടയുന്നതിനുള്ള വാക്സിനാണ് **കോളറ വാക്സിൻ** (Cholera vaccines). കോളറ വാക്സിനെടുത്തതിന്റെ ആദ്യ ആറു മാസങ്ങളിൽ 85%വും ആദ്യവർഷങ്ങളിൽ 50-60% വരെയും ഫലപ്രദമാണ്. രണ്ടു വർഷത്തിനു ശേഷം ഫലപ്രാപ്തി 50% ത്തിനും കുറവായിരിക്കും. ഭൂരിഭാഗം ജനങ്ങൾക്കും കോളറവവാക്സിൻ നൽകുന്നതിന്റെ പ്രയോജനം ആ കൂട്ടത്തിലെ പ്രധിരോധ വാക്സിൻ എടുക്കാത്തവർക്കും പരോക്ഷമായി ലഭിക്കാറുണ്ട്. ലോകാരോഗ്യസംഘടനയുടെ ശുപാർശ പ്രകാരം സാധാരണയായി രണ്ട് ഡോസോ അല്ലെങ്കിൽ  മൂന്നു ഡോസോ ആയി വായിലൂടെയാണ് വാക്സിൻ നൽകിവരുന്നത്. കുത്തിവെക്കുന്ന തരത്തിലുള്ള കോളറ വാക്സിൻ ചിലയിടങ്ങളിൽ ലഭ്യമാണെങ്കിലുംലോകത്തിൽ എല്ലായിടങ്ങളിലും ഇത്തരത്തിലുള്ള വാക്സിൻ ലഭ്യമല്ല.

വായയിലൂടെ നൽകുന്ന ലഭ്യമായ കോളറ വാക്സിനുകളായ WC-rBS ഉം BivWC പൊതുവെ സുരക്ഷിതമായ വാക്സിനുകളാണ്. വാക്സിൻ നൽകിയതിനു ശേഷം രൂക്ഷമല്ലാത്ത വയറുവേദന അല്ലെങ്കിൽ വയറിളക്കം സംഭവിക്കാം. ഗർഭിണികൾക്കും പ്രതിരോധശക്തി തീരെ കുറവുള്ളവർക്കും കോളറ വാക്സിൻ സുരക്ഷിതമാണ്. 60 ൽ കൂടുതൽ രാജ്യങ്ങളിൽ 
കോളറവാക്സിൻ ഉപയോഗിക്കാനുള്ള 
അനുമതിയുണ്ട്. കോളറ സാധാരണയുള്ള രാജ്യങ്ങളിൽ വാക്സിന്റെ വില അതിന്റെ നിർമ്മാണചിലവിനെ അപേക്ഷിച്ച് മതിയായ വിലയ്ക്ക് ലഭ്യമാണ്.

1800കളുടെ അവസാനത്തിലാണ് ആദ്യമായി കോളറയ്ക്കെതിരെ വാക്സിനുകൾ ഉപയോഗിച്ചു തുടങ്ങിയത്. പരീക്ഷണശാലകളിൽ വികസിപ്പിച്ചെടുത്ത വാക്സിനുകളാണ് അന്ന് വ്യാപകമായി ഉപയോഗിക്കപ്പെട്ടത്. 1990 കളിലാണ് കോളറ വാക്സിൻ വായിലൂടെ നൽകുന്ന തുള്ളിമരുന്നു രൂപത്തിലുള്ള ഓറൽ വാക്സിനുകൾ നിലവിൽ വന്നത്. ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടിക
ഉൾപ്പെടുന്ന ആരോഗ്യ വ്യവസ്ഥക്ക് ആവശ്യമായ അടിസ്ഥാന മരുന്നുകളിലൊന്നാണിത്. 0.1 യു.എസ് ഡോളറിനും നും 4.0 യു.എസ് ഡോളറിനും ഇടയ്ക്കാണ് കോളറ വാക്സിന്റെ വില.

## ചികിത്സാഉപയോഗങ്ങൾ
കോളറ തടയുന്നതിനായി പരമ്പരാഗതമായി നടത്തി വരുന്ന സുരക്ഷിത ജലവിതരണം, 
വിസർജ്യസംസ്കരണം, വ്യക്തി ശുചിത്വം മുതലായ മാർഗങ്ങൾക്കു പുറമെ കോളറ തുള്ളിമരുന്നു നൽകുന്നതിലൂടെയും കോളറ പകർന്നു പിടിക്കുന്നത് നിയന്ത്രിക്കുന്നു.

കോളറ അസുഖബാധ ഉയർന്ന തോതിൽ സ്ഥിതീകരിച്ച പ്രദേശങ്ങളിലേക്ക്  സന്ദർശിക്കുന്ന സഞ്ചാരികൾ കോളറ വാക്സിൻ കൂടുതലായി ഉപയോഗിക്കാറുണ്ട്. ഈ വാക്സിനേഷൻ വഴി 100% പ്രതിരോധശേഷി നൽകാത്തതുകൊണ്ടു തന്നെ കോളറ അസുഖബാധിത പ്രദേശങ്ങളിൽ സന്ദർശിക്കുമ്പോൾ വാക്സിനേഷനു പുറമെ ഭക്ഷ്യ ശുചിത്വ മുൻകരുതലുകളും കൈകൊള്ളേണ്ടതുണ്ട്. 

### കുത്തിവെപ്പ്
കോളറ പ്രതിരോധകുത്തിവെപ്പ് അപൂർവ്വമായാണ് ഉപയോഗിക്കുന്നത്. കോളറ രോഗബാധ  വ്യാപകമായി സംഭവിക്കുന്ന പ്രദേശങ്ങളിൽ കുത്തിവെപ്പ് ഫലപ്രദമാണ്.

## അവലംബം

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
റോട്ടാ വൈറസ് പ്രതിരോധ മരുന്ന്

റോട്ടാവൈറസ് അണുബാധയിൽ നിന്നും സംരക്ഷിക്കപ്പെടാൻ ഉപയോഗിക്കുന്നപ്രതിരോധ മരുന്നാണു **റോട്ടാ വൈറസ് പ്രതിരോധ മരുന്ന് (Rotavirus vaccine)**. കുട്ടികളിൽ ഉണ്ടാവുന്ന ഗുരുതരമായ അതിസാരത്തിനു പ്രധാന കാരണമാണു ഈ അണുക്കൾ. ഈ പ്രതിരോധ മരുന്നു വികസ്വര ലോകത്ത് 15 മുതൽ 34% വരെയും വികസിത ലോകത്ത് 37 മുതൽ 96% വരെയും ഗുരുതരമായ അതിസാരത്തെ പ്രതിരോധിക്കുന്നു. ഈ പ്രതിരോധ മരുന്ന് അതിസാരം മൂലമുള്ള ശിശു മരണ നിരക്ക് കുറക്കുന്നതിൽ വ്യക്തമായ പങ്കു വഹിച്ചിട്ടുണ്ട്'''.

## അവലംബം

വർഗ്ഗം:വൈറസ് രോഗങ്ങൾ
വർഗ്ഗം:അവശ്യ മരുന്നുകൾ
## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ആന്ദ്രേ മേരീ കോൺസ്റ്റന്റ് ഡുമേരിൽ

ഒരു ഫ്രഞ്ച് ജീവശാസ്ത്രകാരനായിരുന്നു **ആന്ദ്രേ മേരീ കോൺസ്റ്റന്റ് ഡുമേരിൽ (André Marie Constant Duméril)**. 1801 മുതൽ 1812 വരെ ഫ്രഞ്ച് പ്രകൃതിശാസ്ത്ര മ്യൂസിയത്തിലെ ശരീരശാസ്ത്രവിഭാഗം പ്രൊഫസ്സർ ആയിരുന്നു. അതിനുശേഷം തവളകളെപ്പറ്റിയും മൽസ്യങ്ങളെപ്പറ്റിയും പഠനം നടത്തുന്ന വിഭാഗത്തിലെ പ്രൊഫസർ ആയി. അദ്ദേഹത്തിന്റെ മകൻ അഗസ്തേ ഡുമേരിലും ഒരു ജീവശാസ്ത്രകാരനായിരുന്നു.

## ജീവിതം
ആന്ദ്രേ മേരീ കോൺസ്റ്റന്റ് ഡുമേരിൽ 1774 ജനുവരി 1 ന് അമിയൻസിൽ ജനിച്ച് 1860 ഓഗസ്റ്റ് 14 ന് പാരീസിൽ വച്ച് അന്തരിച്ചു.

## അവലംബം
വർഗ്ഗം:ഫ്രഞ്ച് ശാസ്ത്രജ്ഞർ
വർഗ്ഗം:1774-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:1860-ൽ മരിച്ചവർ
വർഗ്ഗം:ഓഗസ്റ്റ് 14-ന് മരിച്ചവർ
വർഗ്ഗം:ശരീരശാസ്ത്രജ്ഞർ
കീട-ദംശന മസ്തിഷ്കവീക്ക പ്രതിരോധ വാക്സിൻ

ഒരുതരം ചെള്ളിന്റെ (കീടം) ദംശനത്തിൽ നിന്നും ഉളവാകുന്ന മസ്ത്ക്ഷവീക്കത്തിൽ നിന്നും സംരക്ഷിക്കുന്ന പ്രതിരോധമരുന്നാണു **TBE വാക്സിൻ**. മധ്യ-കിഴക്കൻ യൂറോപ്പിലും, വടക്കേഷ്യൻ രാജ്യങ്ങളിലും സാധാരണയായി ഈ ജ്വരം കണ്ടുവരുന്നു. ഈ പ്രതിരോധകുത്തിവെപ്പ് എടുത്തിട്ടുള്ള 87% പേർക്കും രോഗപ്രതിരോധശക്തി കൈവന്നിട്ടുണ്ട്. കീടത്തിന്റെ ദംശനം ഏറ്റതിനു ശേഷം ഈ വാക്സിൻ എടുക്കന്നതു കൊണ്ട് പ്രയോജനമില്ല. പേശിയിലാണു ഈ കുത്തിവെപ്പ് എടുക്കുന്നത്.

ഈ ജ്വരം പിടിപ്പെടാൻ സാദധ്യതയുള്ള പ്രദേശങ്ങളിൽ എല്ലാവരും തന്നെ പ്രതിരോധകുത്തിവെപ്പ് എടുക്കുവാൻ WHO ശിപാർശ ചെയ്യുന്നു. അസുഖത്തെ പ്രതിരോധിക്കാൻ കഴിവില്ലാത്തവർക്കും ഈ പ്രതിരോധകുത്തിവെപ്പ് നിർദ്ദേശിക്കപെടുന്നു. പൊതുവെ മൂന്ന് ഡോസ് ആണു നൽകുന്നതു. പിന്നീടുള്ള മൂന്ന് മുതൽ അഞ്ച് വർഷം വരെ കൂടുതലായ ഡോസുകൾ നൽകുന്നത് ഏറെ ഫലം ചെയ്യും. വാസിന്റെ സ്വഭാവം അനുസരിച്ച് ഒരു വയസ്സ് കഴിഞ്ഞവർക്കും, മൂന്ന വയസ്സ് കഴിഞ്ഞവർക്കും ഈ പ്രതിരോധകുത്തിവെപ്പ് നൽകാവുന്നതാണു.

ആപത്കരമായ പാർശ്വഫലങ്ങളില്ലാത്ത പ്രതിരോധമരുന്നാണിത്. ലഘുവായ പാർശ്വഫലമായി പനിയും, കുത്തിവെപ്പ് എടുക്കുന്ന ഭാഗത്ത് ചുവന്ന തടിപ്പും, വേദനയും വിരളമായി കാണാറുണ്ട്. ഗർബ്ഭാവസ്ഥയിലും ഈ പ്രതിരോധമരുന്ന് സ്വീകരിക്കാവുന്നതാണു.

## അവലംബം



## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ഡിഫ്തീരിയ വാക്സിൻ

ഡിഫ്തീരിയ രോഗകാരിയായ കോർണെബാക്ടീര്യ എന്ന ബാക്ടീരിയക്കെതിരെയുള്ള വാക്സിനാണ് **ഡിഫ്തീരിയ വാക്സിൻ** (Diphtheria vaccine). 1980 മുതൽ 2000 വരെയുള്ള കാലഘട്ടത്തിൽ ഇതിന്റെ ഉപയോഗം മൂലം രോഗം 90% കുറയാൻ കാരണമായി. പ്രാരംഭമായി 3 ഡോസുകളാണ് നിർദ്ദേശിക്കപ്പെട്ടിട്ടുള്ളത്. ഇത് 95% ഫലപ്രദമാണ്. 10 വർഷത്തിനു ശേഷം ബൂസ്റ്റർ ഡോസ് നൽകണം. 6 ആഴ്ച്ച പ്രായമായാൽ തന്നെ കുത്തിവെപ്പെടുക്കാവുന്നതാണ്. പിന്നീട് അടുത്ത ഡോസുകൾ 4 ആഴ്ചകൾ വീതം ഇടവിട്ട് നൽകണം.
 
വളരെ സുരക്ഷിതമായ ഒരു വാക്സിനാണിത്. പാർശ്വഫലങ്ങൾ വളരെ അപൂർവ്വം. കുത്തി വെപ്പെടുക്കുന്ന സ്ഥലത്ത് വേദയും തടിപ്പും നാലാഴ്ച വരെ നീണ്ടു നിന്നേക്കാം. പ്രതിരോധശക്തി കുറഞ്ഞവരിലും ഗർഭിണികളിലും സുരക്ഷിതമായി ഉപയോഗിക്കാവുന്ന വാക്സിനാണിത്. 

പലതരം സംയുക്തങ്ങളായാണ് ഡിഫ്തീരിയ വാക്സിൻ നൽകുന്നത്. ഒന്ന് ടെറ്റനസ് ടോക്സോയിഡ് (dTor DT) രണ്ടാമത് DPT(tetanus & pertusis വാക്സിൻ) . ലോകാരോഗ്യ സംഘടന 1974 ൽ ഇതിന്റെ ഉപയോഗം ശുപാർശ ചെയ്തിട്ടുണ്ട്. . ലോക ജനസംഖ്യയുടെ 84% പേരും ഈ വാക്സിൻ എടുത്തവരാണു.  പേശികളിൽ കുത്തിവച്ചാണു ഈ വാക്സിൻ നൽകുന്നത്..  ഇത് തണുത്തതും എന്നാൽ ഉറഞ്ഞു കട്ടിയാകാത്തതുമായ സ്ഥലത്ത് സൂക്ഷിക്കണം.

1923 ലാണു ഡിഫ്തീരിയ വാക്സിൻ വികസിപ്പിച്ചെടുത്തത്.  ലോകാരോഗ്യ സംഘടന നിഷ്കർഷിച്ചിട്ടുള്ള അവശ്യ മരുന്നുകളിൽ വളരെ പ്രധാനപ്പെട്ടതാണു ഇത്.  വികസ്വര രാജ്യങ്ങളിൽ ഇതിന്റെ മൊത്ത വില 0.12 മുതൽ 0.99 USD വരെയാണു.

## അവലംബം



## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ന്യൂമോകോക്കൽ വാക്സിൻ

സ്ട്രെപ്റ്റോകോക്കസ് ന്യൂമോണീ എന്ന ബാക്റ്റീരിയയ്ക്കെതിരെ പ്രയോഗിക്കുന്ന വാക്സിൻ ആണ് **ന്യൂമോകോക്കൽ വാക്സിൻ** (Pneumococcal vaccine). ഇതിന്റെ ഉപയോഗത്താൽ ന്യൂമോണിയ, മെനിഞ്ചൈറ്റിസ്, സെപ്സിസ് എന്നീ രോഗങ്ങളെ തടയാൻ സാധിക്കുന്നു. ന്യൂമോകോക്കൽ വാക്സിൻ 2 തരത്തിൽ ഉണ്ട്. ഒന്ന് കോൺജുഗേറ്റ് വാക്സിൻ അടുത്തത്  പോളിസാക്കരൈഡ് വാക്സിൻ. ഇവ ഒന്നുകിൽ പേശികളിലോ അല്ലെങ്കിൽ തൊലിയുടെ അടിയിലോ കുത്തിവെക്കാവുന്നതാണ്.

## അവലംബം



## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
പേവിഷ പ്രതിരോധ മരുന്ന്

പേവിഷബാധ പ്രതിരോധിക്കുന്നതിനുള്ള വാക്സിനാണു റാബിസ് വാക്സിൻ. സുരക്ഷിതവും ഫലപ്രദവുമയ ഒരുപാടൂ വാക്സിനുകൾ ഇന്നു ലഭ്യമണു. ഒരു മുൻകരുതലായോ നായയുടെയോ വവ്വാലിന്റെയോ കടിയേറ്റ് നിശ്ചിത കാലയളവിനുള്ളിലോ ഈ വാക്സിൻ എടുത്ത് പേവിഷബാധ തടയാൻ സാധിക്കുന്നതാണു.മൂന്നു ഡോസുകൾ കൊണ്ടു കിട്ടുന്ന പ്രതിരോധശേഷി ഒരുപാടുകാലം നിലനിൽക്കുന്നു. സാധാരണയായി ഈ മരുന്ന് തൊലിയിലോ മാംസപേശികളിലോ കുത്തിവെക്കുകയാണു ചെയ്യുന്നത്. പേവിഷബാധ കാണിച്ചു തുടങ്ങിയതിനു ശേഷം റാബിസ് ഇമ്മ്യുണോ ഗ്ലോബുലിൻ അടങ്ങിയ വാക്സിനേഷനാണു നൽകുന്നത്. ഈ വാക്സിൻ മനുഷ്യരിൽ മാത്രമല്ല മറ്റു ജീവികളിലും ഫലപ്രദമാണു.നായകളെ കുത്തിവെക്കുന്നത് പേവിഷബാധ മനുഷ്യരിലേക്ക് പടരുന്നത് തടയാനുള്ള ഫലപ്രദമായ മാർഗ്ഗ്മാണു.

## Other animals
ലഘുചിത്രം|Baits with vaccine for oral vaccination
ലഘുചിത്രം|Machine for distribution of baits from airplane
ലഘുചിത്രം|Aerially distributed wildlife rabies vaccine in a bait from Estonia.

## അവലംബം



## പുറത്തേക്കുള്ള കണ്ണികൾ

വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
വർഗ്ഗം:വാക്സിനുകൾ
ടൈഫോയ്ഡ് വാക്സിൻ

ടൈഫോയിഡ് പനിയെ പ്രതിരോധിക്കുന്നതിനു ഉതകുന്ന വാക്സിനാണു **ടൈഫോയിഡ് വാക്സിൻ(Typhoid vaccines)**. ഈ വാക്സിൻ രണ്ട് തരത്തിൽ നൽകപെടാറുണ്ട്. TY21a വായിലൂടെയും, v1 കാപ്സ്യലാർ പോളിസാക്കറയിഡ് വാക്സിൻ കുത്തിവെപ്പിലൂടെയും നൽകിവരുന്നു. ടൈഫോയിഡ് പനിക്കെതിരെ വളരെ ഫലപ്രദമായി ഉപയോഗിക്കുന്ന വാക്സിനാണു ടൈഫോയിഡ് വാകിസ്ൻ. രോഗം പിടിപെടാൻ ഏറെ സാധ്യതയുള്ള പ്രദേശത്ത് പ്രതിരോധകുത്തിവെപ്പ് നടത്താൻ WHO നിർദ്ദേശിക്കുന്നു. രോഗം പിടിപ്പെടാൻ ഏറെ സാധ്യതയുള്ളവർക്കും ഈ പ്രതിരോധമരുന്ന് നൽകാൻ WHO ശിപാർശ ചെയ്യുന്നു. 

ടൈഫോയിഡ് പനിയെ പ്രതിരോധിക്കുന്നതിനു ഉതകുന്ന വാക്സിനാണു ടൈഫോയിഡ് വാക്സിൻ. ഈ വാക്സിൻ രണ്ട് തരത്തിൽ നൽകപെടാറുണ്ട്. TY21a വായിലൂടെയും, v1 കാപ്സ്യലാർ പോളിസാക്കറയിഡ് വാക്സിൻ കുത്തിവെപ്പിലൂടെയും നൽകിവരുന്നു. ടൈഫോയിഡ് പനിക്കെതിരെ വളരെ ഫലപ്രദമായി ഉപയോഗിക്കുന്ന വാക്സിനാണു ടൈഫോയിഡ് വാകിസ്ൻ. രോഗം പിടിപെടാൻ ഏറെ സാധ്യതയുള്ള പ്രദേശത്ത് പ്രതിരോധകുത്തിവെപ്പ് നടത്താൻ WHO നിർദ്ദേശിക്കുന്നു. രോഗം പിടിപ്പെടാൻ ഏറെ സാധ്യതയുള്ളവർക്കും ഈ പ്രതിരോധമരുന്ന് നൽകാൻ WHO ശിപാർശ ചെയ്യുന്നു.
ടൈഫോയിഡ് ഫലപ്രദമായി തടയുന്നതിനു പ്രതിരോധപ്രവർത്തനങ്ങൾ സംഘടിപ്പിച്ച് നടത്താവുന്നതാണു. പ്രദേശത്തിന്റെ പ്രത്യേകതകൾ അനുസരിച്ച് ഒന്ന് മുതൽ എട്ട് വർഷകാലയളവിൽ ആവശ്യമായ മാത്രയിൽ പ്രതിരോധമരുന്ന് നൽകാവുന്നതാണു.

ഈ വാക്സിൻ ദൂഷ്യഫലങ്ങൾ ഇല്ലാത്തതാണു. HIV/AIDS ബാധിച്ചവർക്കും ഇതു നൽകാവുന്നതാണു. രോഗലക്ഷണങ്ങൾ കാണിക്കുന്നതിനു മുൻപ് തന്നെ ഈ വാക്സിൻ വായിലൂടെ നൽകാവുന്നതാണൂ. ഗർഭാവസഥയിൽ ഈ വാക്സിൻ നൽകുന്നതിനെ കുറിച്ച് ശരിയായ വിശദീകരണമില്ല. ആദ്യമായി ഈ വാക്സിൻ വികസിപ്പിച്ചെടുത്തത് 1896 ൽ അൽമോർത്ത് എഡവേർഡ് റൈറ്റ്, റിച്ചാർഡ് ഫീഫർ, വിൽഹേം കൊല്ലെ എന്നിവർ ചേർന്നാണു. അവർ വികസിപ്പിച്ചതിൽ നിന്ന് പാർശ്വഫലവിമുക്തമായ് വാകിനാണു ഇപ്പോൾ നൽകിവരുന്നത്. മനുഷ്യനു നൽകേണ്ട അത്യാവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള ഈ പ്രതിരോധമരുന്ന് ആരോഗ്യസംരക്ഷണത്തിനു അത്യന്താപേക്ഷിതമാണൂ.



## അവലംബം

വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
വർഗ്ഗം:വാക്സിനുകൾ
വില്ലൻ ചുമ വാക്സിൻ

വില്ലൻചുമയെ പ്രതിരോധിക്കുന്ന വാക്സിൻ ആണ് **പെർട്ടുസ്സിസ് വാക്സിൻ**(Pertussis vaccine). ഇവ പ്രധാനമായും രണ്ടുതരത്തിലാണുള്ളത്: മുഴു-കോശ വാക്സിനും  അസെല്ലുലാർ വാക്സിനും. മുഴുകോശ വാക്സിൻ ഏകദേശം 78% ഫലപ്രദമാണ് അതേസമയം അസെല്ലുലാർ വാക്സിൻ 71 മുതൽ 85% വരെ ഫലപ്രദമാണ്. വർഷം തോറും ഈ വാക്സിന്റെ വീര്യം 2 മുതൽ 10 % വരെ കുറഞ്ഞു വരുന്നതായും അസെല്ലുലാർ വാക്സിന്റെ കാര്യത്തിൽ ദ്രുത ഗതിയിൽ കുറഞ്ഞു വരുന്നതായും കാണപ്പെടുന്നു. ഗർഭാവസ്ഥയിൽ വാക്സിൻ നൽകുന്നതിലൂടെ കുഞ്ഞിനും സംരക്ഷണം ലഭിച്ചേക്കും. 2002 ൽ തന്നെ ഏകദേശം അഞ്ച് ലക്ഷത്തോളം ജീവൻ രക്ഷിക്കാൻ ഈ വാക്സിനു കഴിഞ്ഞിട്ടുണ്ട്.

ഡ്ബ്ല്യു എച് ഓ യും സി ഡി സി യും എല്ലാ കുട്ടികൾക്കും പെർട്ടുസ്സിസ് വാക്സിൻ നൽകുവാനും പതിവു വാക്സിനുകളുടെ ഗണത്തിൽ ചേർക്കാനും ശുപാർശ ചെയ്യുന്നു. എച് ഐ വി/എയ്ഡ്സ് ബാധിതർക്കും ഈ വാക്സിൻ നൽകേണ്ടതാണ്. 6 ആഴ്ച പ്രായം മുതൽ കുട്ടികളിൽ മൂന്ന് ഡോസുകളായി നൽകാൻ ശുപാർശ ചെയ്യുന്നു. പ്രായമായ കുട്ടികളിലും മുതിർന്നവരിലും അധിക ഡോസുകൾ നൽകേണ്ടി വരും. ഈ വാക്സിൻ മറ്റ് വാക്സിനുകളുമായി ചേർന്ന് മാത്രമേ ലഭ്യമായിട്ടുള്ളൂ.

അസെല്ലുലാർ വാക്സിനുകൾക്ക് വളരെ കുറഞ്ഞ പാർശ്വഫലങ്ങളുള്ളതിനാൽ  കൂടുതലും  വികസിത രാജ്യങ്ങളിൽ ഉപയോഗിച്ചു വരുന്നു. 50% ആളുകളിലും മുഴു-കോശ വാക്സിൻ നൽകുമ്പോൾ പനിയും കുത്തിവെച്ച ഭാഗത്ത് ചുവക്കുകയും ചെയ്യുന്നതായി കണ്ടുവരുന്നു. ഫെബ്രൈൽ സീഷർ ഉം നീണ്ടനേരം കരച്ചിലും 1% താഴെ ആളുകളിൽ കണ്ടുവരുന്നു. അസെല്ലുലാർ വാക്സിനുപയോഗിച്ചശേഷം കുറഞ്ഞ സമയത്തേക്ക് ഗുരുതരമല്ലാത്ത വീക്കം കൈയിൽ കാണപ്പെടാറുണ്ട്. ചെറുപ്രായത്തിലുള്ള കുട്ടികളിൽ രണ്ടു തരം വാക്സിനുകളുടെയും പ്രത്യേകിച്ചും മുഴു-കോശ വാക്സിൻറെ പാർശ്വഫലങ്ങൾ വളരെ കുറവാണ്.  ആറു വയസ്സിനു ശേഷം മുഴു-കോശ വാക്സിൻ നൽകാൻ പാടില്ല. നീണ്ട കാലയളവിലേക്ക് ഈ രണ്ട് വാക്സിനുകളുമായി ബന്ധപ്പെട്ട് ഗുരുതരമായ നഡീവ്യൂഹ പ്രശ്നങ്ങൾ ഒന്നും തന്നെ സ്ഥിരീകരിച്ചിട്ടില്ല.

## അവലംബം



## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ഹെപറ്റൈറ്റിസ് ബി വാക്സിൻ

ഹെപ്പറ്റൈറ്റിസ്-ബി (hepatitis b) അഥവാ ബി വിഭാഗം കരൾ വീക്ക രോഗത്തെ തടയാനുള്ള വാക്സിൻ ആണ് **ഹെപ്പറ്റൈറ്റിസ് ബി വാക്സിൻ** (Hepatitis B vaccine). ഇതിന്റെ ആദ്യ ഡോസ് കുഞ്ഞ് ജനിച്ച് 24 മണിക്കൂറിനകം നൽകണമെന്ന് നിർദ്ദേശിക്കപ്പെട്ടിരിക്കുന്നു. അതിനു ശേഷം രണ്ടോ മൂന്നോ ഡോസ് കൂടി നൽകേണ്ടതുണ്ട്. പ്രതിരോധ ശക്തി കുറവായിട്ടുള്ള എച് ഐ വി/എയ്ഡ്സ് രോഗികൾക്കും അതേപോലെ വളർച്ചയെത്താതെ ജനിച്ച നവജാതശിശുക്കൾക്കും ഈ കുത്തിവെയ്പ് എടുക്കാവുന്നതാണ്. ആരോഗ്യവാനായ ഒരാൾക്ക് ഈ കുത്തിവെയ്പ് വളരെയധികം ഫലപ്രദമാണ്. 95 ശതമാനം ആളുകളും ഈ കുത്തിവെയ്പിലൂടെ ഹെപ്പറ്റൈറ്റിസ് ബി രോഗത്തിനെതിരെ പ്രതിരോധശേഷി നേടുന്നു.
രോഗാണുബാധയ്ക്ക് കൂടുതൽ സാധ്യതയുള്ളവർക്ക് ഈ വാക്സിന്റെ കാര്യക്ഷമത അറിയാൻ രക്തപരിശോധന നിർദ്ദേശിക്കപ്പെടാറുണ്ട്.  രോഗപ്രതിരോധശേഷി  കുറഞ്ഞ ആളുകളിൽ കൂടുതൽ ഡോസുകൾ ആവശ്യമായി വരാറുണ്ട് എങ്കിലും ഭൂരിഭാഗം ആളുകൾക്കും സാധാരണ ഡോസ് തന്നെ മതിയാകും.

## അവലംബം

## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
വർഗ്ഗം:ഹെപ്പറ്റൈറ്റിസ്
ഷൂട്ടിംഗ്

തോക്കുകളിൽ നിന്ന് വെടിപൊട്ടിക്കുകയോ അല്ലെങ്കിൽ വില്ലുകൾ, അമ്പുകൾ തുടങ്ങിയ വികസിപ്പിച്ചടുത്ത മുൻപോട്ട് തള്ളുന്ന ആയുധങ്ങൾ പ്രവർത്തിപ്പിക്കുകയോ ചെയ്യുന്ന പ്രക്രിയയാണ് **ഷൂട്ടിംഗ്.**
പീരങ്കി, റോക്കറ്റുകൾ, മിസൈലുകൾ എന്നിവ ഉപയോഗിച്ചുള്ള വെടിവെപ്പ് പോലും ഷൂട്ടിംഗ് എന്ന് വിളിക്കാറുണ്ട്.
ഷൂട്ടിംഗിൽ പ്രത്യേകം വൈദഗ്ദ്ധ്യം നേടിയ ആളെ വെടിക്കാരൻ എന്നാണ് അറിയപ്പെടുന്നത്. 
നായാട്ട്, സ്‌പോർട്‌സ്, യുദ്ധം എന്നീ രംഗങ്ങളിലാണ് ഷൂട്ടിംഗ് നടക്കുക.

## ഷൂട്ടിംഗ് മത്സരം

മത്സര സ്വഭാവമുള്ള റൈഫിൾ ക്ലബ്ബുകൾ 19ആം നൂറ്റാണ്ടിൽ തന്നെ പലരാജ്യങ്ങളിലും രൂപീകരിച്ചിട്ടുണ്ട്.
ഉടനെ തന്നെ അന്താരാഷ്ട്ര ഷൂട്ടിംഗ് മത്സരങ്ങളും സംഘടിപ്പിക്കപ്പെട്ടു. 1896 മുതൽ ഷൂട്ടിംഗ് ഒളിമ്പിക്‌സ് മത്സരഇനമായി. 1897 മുതൽ ഷൂട്ടിംഗ് ലോക ചാംപ്യൻഷിപ്പും സംഘടിപ്പിക്കപ്പെട്ടു. ഒളിമ്പിക്, ഒളിമ്പിക് ഇതര റൈഫിൾ, പിസ്റ്റൾ, ഷോട്ട്ഗൺ, ടാർഗറ്റ് ഷൂട്ടിംഗ് മത്സരങ്ങൾ എന്നിവയുചെ ഭരണസമിതി ഇന്റർനാഷണൽ ഷൂട്ടിംഗ് സ്‌പോർട് ഫെഡറേഷൻ ആണ്. എങ്കിലും, നിരവധി ദേശീയ, അന്തർദേശീയ ഷൂട്ടിംഗ് മത്സരങ്ങൾ മറ്റു ചില സംഘടനകളുടെ നിയന്ത്രണത്തിലും സംഘടിപ്പിക്കപ്പെടുന്നുണ്ട്.
ദൂരം, ടാർഗറ്റിന്റെ സ്വഭാവം, ലഭ്യമായ സമയം, ആവശ്യമായ കൃത്യത എന്നിവയ്ക്കും ഉപയോഗിക്കുന്ന തോക്കിനും അനുസരിച്ച് ഷൂട്ടിംഗ് തന്ത്രങ്ങൾ വ്യത്യാസമുണ്ട്.
റൈഫിൾ ഉപയോഗിക്കുമ്പോൾ ശ്വാസവും സ്ഥാനവും പ്രധാന പങ്ക് വഹിക്കുന്ന ഒരു ഗെയിമാണിത്. യുദ്ധസമാനമായ ചില ഷൂട്ടിംഗ് മത്സരങ്ങളും ഇന്റർനാഷണൽ പ്രാക്ടിക്കൽ ഷൂട്ടിംഗ് കോൺഫെഡറേഷൻ പോലുള്ള സംഘടനകൾ നടത്തുന്നുണ്ട്.  കമിഴ്ന്ന് കിടന്നും മുട്ടുകുത്തി ഇരുന്നു നിവർന്ന് നിന്നുമുള്ള പൊസിഷനുകളിൽ ഷൂട്ടിംഗ് മത്സരങ്ങൾ നടക്കുന്നുണ്ട്.

## അവലംബം

വർഗ്ഗം:കായികം
മാനുവൽ ഫ്രെഡെറിക്

ഒരു പ്രമുഖ ഇന്ത്യൻ ഹോക്കി താരമാണ് **മാനുവൽ ഫ്രെഡെറിക്.** 1972ൽ മ്യൂണിച്ചിൽ നടന്ന ഒളിമ്പിക്‌സിൽ ഇന്ത്യൻ ഹോക്കി ടീമിന്റെ ഭാഗമായിരുന്നു. ഈ മത്സരത്തിൽ ഇന്ത്യൻ ടീം വെങ്കല മെഡൽ നേടി.

## ജീവിത രേഖ
കേരളത്തിലെ കണ്ണൂർ ജില്ലയിൽ 1948 ഒക്ടോബർ 20നാണ് മാനുവൽ ഫ്രെഡെറികിന്റെ ജനനം.
കായിക രംഗത്തെ സമഗ്ര സംഭാവനയ്ക്ക് ഒളിമ്പ്യൻ സുരേഷ് ബാബു മെമ്മോറിയൽ അവാർഡിന് 2013ൽ മാനുവൽ ഫ്രെഡെറിക് അർഹനായി.

## അവലംബം

വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:1948-ൽ ജനിച്ചവർ
മൻജിത് തിവാന

പഞ്ചാബിലെ പട്യാലയിൽ ജനിച്ച ഒരു പ്രമുഖ കവയിത്രിയാണ് **മൻജിത് തിവാന (Manjit Tiwana)** (ജനനം 1947). പഞ്ചാബ് സർവകലാശാലയിൽ നിന്ന് 1969 ൽ സൈക്കോളജിയിലും, 1973 ൽ ഇംഗ്ലീഷിലും അവർ ബിരുദാനന്തരബിരുദം നേടി. 1984 ൽ സൈക്കോളജിയിൽ പി എഛ് ഡി നേടി. 1975ൽ അഭിനയത്തിലും സംവിധാനത്തിലും ഡിപ്ലോമയും നേടിയിട്ടുണ്ട്.

വിവിധ കോളേജുകളിൽ സൈക്കോളജി അദ്ധ്യാപികയായിരുന്നു മൻജിത് തിവാന. ചണ്ഡീഗഢിലെ ഗവണ്മെന്റ് വനിതാ കോളേജിൽ സൈക്കോളജി വിഭാഗം മേധാവിയായും സേവനമനുഷ്ഠിച്ചിട്ടുണ്ട്.

പതിനാറാം വയസ്സിലാണ് തിവാനയുടെ ആദ്യകവിത അമൃതാ പ്രീതത്തിന്റെ നാഗ്‌മണി മാസിക യിൽ യിൽ പ്രസിദ്ധീകരിക്കുന്നത്. ഏഴു കവിതാസമാഹരങ്ങൾ അവർ എഴുതിയിട്ടുണ്ട്.  ഇൽഹം(1976), ഇത്സാം(1980), താരൈൻ ദീ ജൂൻ(1982), ഉനിദാ വർത്‌മാൻ(1987), സാവിത്രി(1989) ജിൻ പ്രേം കിയോ എന്നിവയാണ് അവരുടെ പ്രമുഖ പുസ്തകങ്ങൾ.

## പുരസ്കാരങ്ങൾ
1990-ൽ സാഹിത്യ അക്കാദമി അവാർഡും, 1999-ൽ പഞ്ചാബ് ഭാഷാവകുപ്പിന്റെ ശിരോമണി പഞ്ചാബി കവി പുരസ്കാരവും ലഭിച്ചു.

## അവലംബം

## പുറത്തേക്കുള്ള കണ്ണികൾ
*Uninda Vartaman Manjit Tiwana 
*Manjit Tiwana- punjabi poet.

വർഗ്ഗം:പഞ്ചാബി കവികൾ
വർഗ്ഗം:1947-ൽ ജനിച്ചവർ
രമേഷ് ചന്ദ്ര ഷാ

ഒരു ഭാരതീയ കവിയും, നോവലിസ്റ്റും, നിരൂപകനുമാണ് **രമേഷ് ചന്ദ്ര ഷാ (Ramesh Chandra Shah)** . അദ്ദേഹത്തിന്റെ പ്രശസ്ത നോവലായ വിനായക്, സാഹിത്യ അക്കാദമി അവാർഡു നേടിയിട്ടുണ്ട്. 2004ൽ അദ്ദേഹത്തിനു പത്മശ്രീയും ലഭിച്ചു.
1937 ൽ ഉത്തരാഖണ്ഡിലെ അൽമോറ എന്ന കുന്നുകൾ നിറഞ്ഞ ഗ്രാമത്തിലാണ് രമേഷ് ചന്ദ്ര ഷാ ജനിച്ചത്. അലഹബാദ് സർവകലാശാലയിൽ നിന്നും ബിരുദം നേടി. അതേ സർവകലാശാലയിൽ നിന്നും ഇംഗ്ലീഷിൽ ബിരുദാനന്തരബിരുദവും നേടി. ആഗ്ര സർവകലാശാലയിൽ നിന്നും ഡോക്ടറേറ്റും അദ്ദേഹം നേടിയിട്ടുണ്ട്.

ഉത്തരാഞ്ചലിലെ സ്കൂളിലും, പിന്നീട് മദ്ധ്യപ്രദേശിൽ കോളേജുകളിലും  അദ്ധ്യാപകനായിരുന്നു. അതിനുശേഷം ഭോപ്പാലിലേക്കു മാറി. 1997ൽ ഹമീദിയ കോളേജിൽ നിന്നും വിരമിച്ചു. 2000 വരെ ഭാരതീയ വിദ്യാപീഠത്തിന്റെ നിരാല ശ്രീജ്ഞാനപീഠത്തിൽ നേതൃത്വം വഹിച്ചു. 

അനേകം കവിതകൾ, നോവലുകൾ, യാത്രാവിവരണങ്ങൾ, ലേഖനങ്ങൾ എന്നിവ അദ്ദേഹത്തിന്റേതായി പുറത്തിറങ്ങിയിട്ടുണ്ട്. മദ്ധ്യവർഗ്ഗ കുടുംബങ്ങളെ ആധാരമാക്കി എഴുതിയ അദ്ദേഹത്തിന്റെ ആദ്യനോവൽ ഗോബർ ഗണേശ് 2004ൽ പ്രസിദ്ധീകരിച്ചു. 2011 ലെ വിനായക് എന്ന നോവലിനാണ് 2014 ൽ സാഹിത്യ അക്കാദമി അവാർഡു ലഭിച്ചത്. 

## നോവലുകൾ
* ഗോബർ ഗണേശ്
* കിസ്സാ ഗുലാം
* പൂർവ്വപാർ
* ആഖ്‌രി ദിൻ
* പുനർവാസ്
* ആപ് കഹി നഹി രെഹ്തേ വിഭൂതി ബാബു
* വിനായക്

## കഥകൾ
* ജംഗിൾ മെ ആഗ്
* മുഹല്ലേ മെ രാവൺ
* മാൻപത്ര്
* തീയേറ്റർ
* പ്രതിനിഥി കഹാനിയാം
* കഥാ സനാതൻ

## കവിതകൾ
* കച്ചുവേ കെ പീഠ് പർ
* ഹരിശ്ചന്ദ്ര ആവോ
* നദി ഭാഗ്‌ത്തി ആയി
* പ്യാരേ മുചുകുന്ദ്
* ദേഖ്തേ ഹെ ശബ്ദ് ഭീ അപ്നാ സമയ്
* ഛാക് പാർ സമയ്
* ബഹുവചന

## ലേഖനങ്ങൾ
* രചനാ കെ ബദലേ
* ശൈത്താൻ കേ ബഹാനേ
* ആദ്മീ കാ പീഡ
* പഠ്ത്തേ പഠ്ത്തേ
* സ്വധർമ്ം ഔർ കാൽഗതി
* ഹിന്ദി കി ദുനിയാ മെ
* ആൻസെസ്റ്റ്രൽ വോയ്സസ്

## നാടകങ്ങൾ
* മാരാ ജായ് ഖുസ്‌റോ
* മത്യാബുർജ്

## മറ്റുള്ളവ
* ഏക് ലംബി ചാഹ് (യാത്രാവിവരണം)
* മേരേ സാക്ഷാത്കാർ (അഭിമുഖങ്ങൾ)

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:ഹിന്ദി കവികൾ
വസൂരി വാക്സിൻ

വലത്ത്‌|ലഘുചിത്രം|വസൂരി വാക്‌സിൻ നൽകുന്നു. ഇരുതലയൻ പിന്നിന്റെ ആകൃതി ശ്രദ്ധിക്കുക.
ആദ്യമായി വിജകരമായി നൽകിയ വാക്സിനാണ് **വസൂരി വാക്സിൻ (Smallpox vaccine)**. 1796 -ൽ എഡ്‌വേഡ് ജന്നർ ആണ് ഇത് വിജയകരമായി പരീക്ഷിച്ചത്. പാൽ ഉൽപ്പാദിപ്പിക്കുന്ന കർഷകരിൽ ഒരിക്കൽ കൗപൊക്സ് ഉണ്ടായവരിൽ പിന്നെ വസൂരി ഉണ്ടാവാറില്ലെന്ന് അദ്ദേഹം നിരീക്ഷിച്ചിരുന്നു. Variolae vaccinae (അതായത് പശുക്കൾക്ക് ഉണ്ടാകുന്ന വസൂരി) എന്ന വാക്കിൽ നിന്നാണ് വാക്സിൻ എന്ന വാക്ക് ഉണ്ടായത്. ജെന്നർ തന്നെയാണ് ഈ വാക്കിനും രൂപം നൽകിയത്. ജന്നറുടെ സുഹൃത്തായ റിച്ചാഡ് ഡന്നിംഗ് 1800 -ൽ ഈ വാക്ക് അച്ചടിയിലും ഉപയോഗിച്ചു.. ആദ്യം വസൂരിക്ക് മാത്രം ഉപയോഗിച്ചുവന്ന ഈ വാക്ക് 1881 -ൽ ലൂയി പാസ്റ്റർ  ജന്നറുടെ ബഹുമാനാർത്ഥം എല്ലാത്തരം വാക്സിനേഷനുകൾക്കും ഉപയോഗിച്ചുതുടങ്ങി. 

## References

## പുറത്തേക്കുള്ള കണ്ണികൾ

വർഗ്ഗം:വാക്സിനുകൾ
വയനാടൻ കരിയിലത്തവള

പശ്ചിമഘട്ടതദ്ദേശവാസിയായ ഒരു തവളയാണ് **വയനാടൻ കരിയിലത്തവള** അഥവാ **Jerdon's Bush Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. ഇവയെ വയനാട് ബുഷ്‌ ഫ്രോഗ് എന്നും വിളിക്കുന്നുണ്ട്. ആർദ്രമായ കാടുകളിലും മലമ്പ്രദേശങ്ങളിലും ഇവയെ കാണാം. അപൂർവമായി തീരദേശങ്ങളിലെ കാവുകളിലും ഇവയെ കണ്ടെത്തിയിട്ടുണ്ട്.

## ആവാസം
കൂർഗ്,വയനാട് മുതൽ പെരിയാർ വരെയുള്ള പ്രദേശങ്ങളിൽ ഇവയെ കണ്ടെത്തിയിട്ടുണ്ട്. 

വർഗ്ഗം:തവളകൾ
വർഗ്ഗം:കേരളത്തിലെ തവളകൾ
സദാനന്ദ് ദേശ്‌മുഖ്

ഒരു മറാത്തി എഴുത്തുകാരനാണ് **സദാനന്ദ് ദേശ്‌മുഖ് (Sadanand Deshmukh) (സദാനന്ദ് നാംദേവ് ദേശ്‌മുഖ്,** മറാത്തി: सदानंद नामदेव देशमुख) . ബറൊമാസ് എന്ന നോവലിന് അദ്ദേഹത്തിനു 2004ൽ സാഹിത്യ അക്കാദമി അവാർഡു ലഭിച്ചു.

## അവലംബം
 

വർഗ്ഗം:സാഹിത്യ അക്കാദമി അവാർഡ് ജേതാക്കൾ
സുമതി (ചലച്ചിത്ര നടി)

മലയാള സിനിമയിലെ പഴയ ബാലതാരമായിരുന്നു **സുമതി അഥവാ ബേബി സുമതി** (Tamil: சுமதி) . 1964 ആഗസ്റ്റ് 19 ന് തമിഴ്നാട്ടിലെ മധുരയിൽ ജനിച്ചു. അവരുടെ മാതൃഭാക്ഷ സൌരാഷ്ട്രയാണ്. 2 വയസു മുതലാണ് സുമതി സിനിമകളിൽ അഭിനയിച്ചു തുടങ്ങുന്നത്. ബാലതാരമായി, മലയാളം, തമിഴ്, തെലുങ്ക്, കന്നട, ഹിന്ദി സിനിമകളിൽ അഭിനയിച്ചു. അച്ഛൻ ഒരു ഫോട്ടോഗ്രാഫറായിരുന്നു. സുമതിയ്ക്ക് 7 സഹോദരൻമാരും 3 സഹോദരികളുമുണ്ട്. മാസ്റ്റർ പ്രഭാകർ എന്നറിയപ്പെട്ടിരുന്ന മൂത്ത സഹോദരനാണ് ആദ്യമായി സിനിമാരംഗത്ത് എത്തിയത്. 1966 കാലഘട്ടത്തിൽ ഒരു സംവിധായകൻ തന്റെ ചിത്രത്തില് അഭിനയിക്കുന്നതിന് ഒരു ബാലതാരത്തെ അന്വേഷിച്ചു നടക്കവേയാണ് സുമതിയെ അദ്ദേഹം കണ്ടെത്തുന്നത്. ആ ചിത്രത്തിൽ ഭരത്ഗോപിയുടെ മകളായിട്ടായിരുന്നു സിനിമയിലേയ്ക്കുള്ള അരങ്ങേറ്റം. 

## സിനിമാ ജീവിതം

സുമതി അഭിനയജീവിതം ആരംഭിക്കുന്നത് ബേബി സുമതി എന്ന പേരിൽ മലയാള ചിത്രങ്ങളിലൂടെയാണ്. അനേകം മലയാള സിനിമകളിൽ ബാലതാരമായി അഭിനയിച്ചിട്ടുണ്ട്. ചില സിനിമകളിൽ ആൺകുട്ടികളുടെ വേഷത്തിലും അഭിനയിച്ചിരിക്കുന്നു. സേതുബന്ധനം പോലെയുള്ള സിനിമകളിൽ ഡബിൾ റോളുകളിലും തിളങ്ങിയിരുന്നു. അക്കാലത്തെ ബാലതാരങ്ങളിലെ സൂപ്പർ താരമായിരുന്നു ബേബി സുമതി. ബാലതാരത്തിൽ നിന്നു കാലക്രമേണ മോഡലിംഗിലേയ്ക്കും ശ്രദ്ധ ചെലുത്തിയിരുന്നു. അവർ ബാലതാരമായിരുന്നപ്പോൾ അനേകം ഫിലിംഫെയർ, നന്തി അവാർഡുകള്ക്ക് അക്കാലത്ത് അർഹയായി. മൂന്നാമത്തെ സഹോദനായ മാസ്റ്റർ പ്രഭാകർ, ഇളയ സഹോദനായ മാസ്റ്റർ കുമാറിനോടൊപ്പവും കുറേ ചിത്രങ്ങളിൽ ഒരുമിച്ചഭിനയിച്ചു. കുടുംബത്തിലെ ഒരാളല്ലെങ്കിൽ മറ്റൊരാൾ സിനിമാരംഗവുമായി ചേർന്നു പ്രവർത്തിച്ചിരുന്നു. മിക്ക ഭാഷകളിലും ബാലതാരങ്ങൾക്കുവേണ്ടി ഡബ്ബിംഗ് ആർട്ടിസ്റ്റായും പ്രവർത്തിച്ചിട്ടുണ്ട്. പ്രേംനസീർ, ജയൻ, സത്യൻ, തിക്കുറിശ്ശി, എം.ജി. രാമചന്ദ്രൻ, ശിവാജി ഗണേശൻ, ജെമിനി ഗണേശൻ, രജനീകാന്ത്, ജയലളിത, അംബിക, ഭാഗ്യരാജ് തുടങ്ങി പ്രശസ്തായ അക്കാലത്തെ പ്രശസ്തരായ താരങ്ങളോടൊപ്പം അഭിനയിച്ചിട്ടുണ്ട്. യുവതിയായ ശേഷം ഭാഗ്യരാജിന്റെ സുവരില്ലാത്ത ചിത്രങ്കൾ (1979) എന്ന ചിത്രത്തിൽ നായികയായി അഭിനയിച്ചു. 1989 ല് വിവാഹശേഷം അഭിനയത്തോടു വിട പറഞ്ഞ് അമേരിക്കയിൽ കുടുംബത്തോടൊപ്പം സ്ഥിരതാമസമാക്കിയിരിക്കുന്നു. നദി എന്ന സിനിമയിൽ പ്രേംനസീറനൊപ്പമുളള കഥാപാത്രമാണ് എടുത്തുപറയേണ്ടത്. ആ ചിത്രത്തിലെ അഭിനയത്തിന് നല്ല ബാലതാരത്തിനുള്ള ആദ്യ കേരള സംസ്ഥാന അവാർഡ് സുമതിയെ തേടിയെത്തി. 47 വർഷങ്ങൾക്കു ശേഷവും നദി എന്ന ചിത്രത്തിലെ -ആയിരം പാദസരങ്ങൾ കിലുങ്ങി - എന്ന ഗാനരംഗവും അതിലെ സുമതി അവതരിപ്പിച്ച കഥാപാത്രത്തെയും മലയാളികൾ നെഞ്ചോടു ചേർക്കുന്നു.  മലയാളസിനിമയിൽ 1969 (നദി), 1972 (വിവിധ ചിത്രങ്ങൾ), 1977 (ശംഖുപുഷ്പം) എന്നീ വർഷങ്ങളിലായി 3 തവണ മികച്ച ബാലതാരത്തിനുള്ള സംസ്ഥാന അവാർഡു നേടുവാൻ സുമതിയ്ക്കു സാധിച്ചു.

## '''അഭിനയിച്ച ചിത്രങ്ങൾ'''

**അഭിനയിച്ച തമിഴ് ചിത്രങ്ങൾ**

**അഭിനയിച്ച ഹിന്ദിചിത്രങ്ങൾ**

## അവലംബം
__പുതിയവിഭാഗംകണ്ണി__

വർഗ്ഗം:1964-ൽ ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
ഷോളിഗാരി കുറുവായൻ

പശ്ചിമഘട്ടതദ്ദേശവാസിയായ ഒരു തവളയാണ് **ഷോളിഗാരി കുറുവായൻ** അഥവാ **Sholigari Microhylid. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.
.

## വിവരണം

തെക്കേ ഇന്ത്യയിലെ ബിലിഗിരിരംഗൻ മലകളിൽ നിന്നും വിവരിച്ച ഇവയ്ക്ക് ആ മലയിലും ചുറ്റും ജീവിക്കുന്ന സോളിഗ വർഗ്ഗത്തിന്റെ പേരാണ് നൽകിയിരിക്കുന്നത്. സുവോളജിക്കൽ സർവേ ഒഫ് ഇന്ത്യയിൽ സൂക്ഷിച്ചിരിക്കുന്ന മാതൃകകൾ ശേഖരിച്ചിരിക്കുന്നത് ബിലിഗിരിരംഗൻ മലയ്ക്കടുത്തുള്ള ഭാർഗവി നദിയ്ക്കരികിലെ ഡൊഡാസംബിഗേയിൽ നിന്നാണ്. (12° 27' N, 76° 11'E).

## താമസിക്കുന്ന ഇടവും പരിപാലനസ്ഥിതിയും
ആവാസവ്യവസ്ഥയുടെ നാശത്താൽ വംശനാശഭീഷണിയുള്ള ഈ തവളകളെ മധ്യരേഖാ‌നിത്യഹരിതവനങ്ങളിലെ നദിക്കരികിലെ പച്ചപ്പുകളിൽ കാണാം.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
രഞ്ജിത് ദേശായ്

മഹാരാഷ്ട്രയിൽ നിന്നുള്ള ഒരു പ്രമുഖ എഴുത്തുകാരനാണ് **രഞ്ജിത് ദേശായ് (Ranjit Desai)**. (മറാത്തി: रणजित देसाई) (1928–1992) . അദ്ദേഹത്തിന്റെ ചരിത്രനോവലുകളായ സ്വാമിയും ശ്രീമാൻ യോഗിയും വളരെ പ്രസിദ്ധിയാർജ്ജിച്ചു. അദ്ദേഹത്തിന് 1964ൽ സാഹിത്യ അക്കാദമി അവാർഡും 1973ൽ പത്മശ്രീയും, ലഭിച്ചു. 1928ൽ, മഹാരാഷ്ട്രയിലെ കോലാപ്പൂർ ജില്ലയിലെ കോവാഡിലാണ് അദ്ദേഹം ജനിച്ചത്. 

സ്വാമിയും, ശ്രീമാൻ യോഗിയും അദ്ദേഹത്തിന്റെ പ്രമുഖസൃഷ്ടികളായി കണക്കാക്കപ്പെടുന്നു. സ്വാമി എന്ന നോവലിനാണ് അദ്ദേഹത്തിനു 1964ൽ സാഹിത്യ അക്കാദമി അവാർഡു ലഭിച്ചത്.

## നോവലുകൾ
* രാധേയ 
* സ്വാമി
* ശ്രീമാൻ യോഗി
* ശേഖര
* ബാരി
* കാഞ്ചൻ മൃഗ്
* രാജാ രവി വർമ്മ

## ചെറുകഥാസമാഹാരങ്ങൾ
* രൂപ് മഹൽ
* മധുമതി
* ജാൻ
* കാനവ്
* ഗാന്ധാലി
* ആലേഖ്
* കാമോദിനി
* മോർപംഖി സാവല്യ
* കതൽ
* ബാബുൽ മോര
* സങ്കേത്
* പ്രപത്
* മേഘ്
* വൈശാഖ്
* ആഷാഡ്
* മേഘ് മോഗരി
* സ്നേഹ് ധാര
* അഭോഗി
* മാഝാ ഗാവ്

## നാടകങ്ങൾ
* കാഞ്ചൻ മൃഗ്
* ധൻ അപുരെ
* പങ്ഖ് ഝാലെ വൈരി
* സ്വർ സാമ്രാട്ട് താൻസൻ
* ഗരുഡ് സെപ്
* രാം ശാസ്ത്രി
* ശ്രീമാൻ യോഗി
* സ്വാമി
* വാരസ
* പംഗുല്വ്ഡ
* ലോക് നായക്
* ഹേ ബന്ധ് രേഷ്മാചേ
* തുസി വത് വേഗാലി
* സാവലി ഉന്ന്യാച്ചി
* പ്രപട്ട്
* രാജാ രവി വർമ്മ
* ബാരി
* മസ ഗാവ്

## തിരക്കഥകൾ
* രാംഗല്യ രാത്രി ആഷ്യ
* സവാൽ മസാ ഐക
* നാഗിൻ
* സംഗൊള്ളി രായന
* രംഗ് രസിയാ

## അവാർഡുകൾ
* മഹാരാഷ്ട്ര രാജ്യ അവാർഡ് - 1963
* ഹരി നാരായൺ ആപ്തെ അവാർഡ് - 1963
* സാഹിത്യ അക്കാദമി അവാർഡ് - 1964
* പത്മശ്രീ - 1973
* മഹാരാഷ്ട്ര ഗൌരവ് പുരസ്കാരം - 1990

## അവലംബം
ഷോൺ മെൻഡസ്

ലഘുചിത്രം|വലത്ത്‌
ഒരു കനേഡിയൻ ഗായകനാണ് ** ഷോൺ മെൻഡസ് **(ജനനം ആഗസ്റ്റ് 8, 1998). പ്രശസ്തരായ ഗായകരുടെ പ്രശസ്തമായ ഗാനങ്ങൾ താൻ പാടുന്നത്  വൈനിൽ ൽ  അപ്ലോഡു ചെയ്യുകയും  അത് പുതിയ കലാകാരന്മാരെ കണ്ടത്തുന്ന മാനേജരായ ആൻഡ്രൂ ജെന്റലർ ശ്രദ്ധിക്കുകയും ചെയ്തു.ഇതോടെ ഐലന്റ് റെക്കോർഡ് കമ്പനിയുമായി കരാറിലെത്താൻ ഷോൺ മെൻഡസിനു സാധിച്ചു.തുടർന്ന് തന്റെ ആദ്യ ആൽബമായ "ഹാൻഡ്റിട്ടൺ" പുറത്തിറക്കി.ഇതിലെ "സ്റ്റിച്ചസ്" എന്ന ഗാനം വലിയ വിജയമായിരുന്നു.

## അവലംബം

വർഗ്ഗം:1998-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:കനേഡിയൻ ഗായകർ
അജയ് മണിക്‌റാവു ഖാൻവിൽകർ

ഇന്ത്യൻ സുപ്രീംകോടതിയിലെ ഒരു ജഡ്ജിയാണ് **അജയ് മണിക്‌റാവു ഖാൻവിൽകർ എന്ന എഎം ഖാൻവിൽകർ**. നേരത്തെ മധ്യപ്രദേശ് ഹൈക്കോടതിയിലെ ചീഫ് ജസ്റ്റിസായിരുന്നു.

## ഔദ്യോഗികജീവിതം

1982 ഫെബ്രുവരി 10 അഭിഭാഷകനായി എന്റോൾ ചെയ്തു. കീഴ്‌ക്കോടതികളിൽ സിവിൽ, ക്രിമിനൽ , ഭരണഘടനാപരമായ വിഷയങ്ങളിൽ പ്രാക്ടീസ് ചെയ്തു. ബോംബെയിലെ ഹൈക്കോടതി, ട്രൈബ്യൂണലുകൾ എന്നിവയിൽ അപ്പീൽ, ഒറിജിനൽ ഭാഗത്തും ഹാജരായി. 
1984 ജൂലൈ മുതൽ ഇന്ത്യൻ സുപ്രീംകോടതിയിൽ പ്രാക്ടീസ് ചെയ്യൻ ആരംഭിച്ചു. 2000 മാർച്ച് 29ന് ബോംബെ ഹൈക്കോടതിയിൽ അഡീഷണൽ ജഡ്ജായി നിയമിതനായി.  2002 ഏപ്രിൽ എട്ടിന് അവിടെ സ്ഥിരം ജഡ്ജായി അധികാരമേറ്റു. 

2013 ഏപ്രിൽ നാലിന് ഹിമാചൽപ്രദേശ് ഹൈക്കോടതിയിൽ ചീഫ് ജസ്റ്റിസായി നിയമിതനായി. അതിന് ശേഷം 2013 നവംബർ 24ന് മധ്യപ്രദേശ് ഹൈക്കോടതിയിൽ ചീഫ് ജസ്റ്റിസായി നിയമിതനായി. 
2016 മെയ് 13ന് സുപ്രീംകോടതി ജഡ്ജിയായി ഉദ്യോഗകയറ്റം ലഭിച്ചു.

## അവലംബം

വർഗ്ഗം:ഇന്ത്യയിലെ ജഡ്ജിമാർ
വർഗ്ഗം:1957-ൽ ജനിച്ചവർ
വർഗ്ഗം:ജൂലൈ 30-ന് ജനിച്ചവർ
ലക്ഷ്മിഭായി നാഷണൽ കോളേജ് ഓഫ് ഫിസിക്കൽ എജ്യുക്കേഷൻ

തിരുവനന്തപുരത്തെ കാര്യവട്ടത്ത് സ്ഥിതിചെയ്യുന്ന ഒരു കായിക വിദ്യാഭ്യാസ സ്ഥാപനമാണ് **ലക്ഷ്മിഭായി നാഷണൽ കോളേജ് ഓഫ് ഫിസിക്കൽ എജ്യുക്കേഷൻ(The Lakshmibai National College of  Physical Education  (LNCPE)).**
കേന്ദ്രസർക്കാരിന്റെ യുവജനകാര്യ സ്‌പോർട്‌സ് മന്ത്രാലയത്തിന് കീഴിൽ 1984ൽ രൂപീകരിച്ച ഉയർന്ന കായിക പരിശീലന സ്ഥാപനമായ സ്പോർട്സ് അഥോറിറ്റി ഓഫ് ഇന്ത്യ (  Sports Authority of India (SAI) ) യുടെ കീഴിലാണ് ഇത് പ്രവർത്തിക്കുന്നത്.
കേരള സർവ്വകലാശാലയിൽ അഫിലിയേറ്റ് ചെയ്തിട്ടുള്ള സ്ഥാപനത്തിൽ ബിരുദ-ബിരുദാനന്തര, ഗവേഷണ കോഴ്‌സുകൾ നടത്തുന്നുണ്ട്.
നീന്തൽ കുളം, സൈക്കിളിങ് പരിശീലനത്തിനുള്ള ട്രാക്ക്, ഹോസ്റ്റലുകൾ, സ്റ്റാഫ് കോർട്ടേഴ്‌സ്, ക്ലാസ് മുറികൾ, അഡ്മിനിസ്‌ട്രേറ്റീവ് ബ്ലോക്ക, ലാബ്, അസംബ്ലി ഹാൾ, ലൈബ്രറി, പരിശീലന ഹാളുകൾ, പ്ലേ ഗ്രൗണ്ട എന്നിവകൾ അടങ്ങിയ 50 ഏക്കർ പ്രദേശത്താണ് മനോഹരമായ ഈ കാമ്പസ് സ്ഥിതിചെയ്യുന്നത്.

## കോഴ്‌സുകൾ

## ചരിത്രം

1985 ഓഗസ്റ്റ് 17ന് ആദ്യ ബിപിഇ കോഴ്‌സ് തിരുവനന്തപുരം മെഡിക്കൽ കോളേജിലെ പ്രിയദർശിനി ഹാളിൽ അന്നത്തെ കേരള ഗവർണറായിരുന്ന പി രാമചന്ദ്രൻ ഉദ്ഘാടനം ചെയ്തു.
1986 ഓഗസ്റ്റ് 28ന് കാര്യവട്ടത്ത് കാമ്പസിന്റെ തറക്കല്ലിടൻ കർമ്മം രാഷ്ട്രപതിയായിരുന്ന ഗ്യാനി സെയിൽ സിങ് നിർവഹിച്ചു.

## അവലംബം

വർഗ്ഗം:തിരുവനന്തപുരം ജില്ലയിലെ കലാലയങ്ങൾ